
Quamquam dubium non est quin magnam habeat de- 
lectationem deditum esse studio eorum scriptorum quos 
in numero optimorum et praestantissimorum habemus, 
tamen voluptatem quandam affert hominum parvi ingenii 
operibus dare operam , praesertim illorum qui vixerunt eis 
temporibus, quibus sermo cottidianus magis magisque labi 
incipit. 

constat summum poeseos culmen Augusto regnante, 
quo tempore lingua Latina suam consecuta est perspicui- 
tatem et varietatem, plurimum contulisse ad sermonem 
scriptorum qui postea floruerunt, quia sermonem scriptorum 
optimorum inferioris notae scriptores exemplar ad imi- 
tandum sibi proponere solent, cuius imitationis conscii 
erant qui. ea uti non verebantur, ita stilus talium operum, 
si omittimus id quod eorum est proprium, mirum in mo- 
dum compositus est partim ex manifestis linguae Latinae 
labentis vestigiis, partim e scriptorum clarissimorum imi- 
tationibus, quae quasi lumina sermoni impositae sunt. 

quae respicienda sunt, si Phaedri sermonem iudicare 
conamur, de quo disputare mihi propositum est. 

Phaedrus ipse narrat se natum esse in Pierio monte'); 
eundem puerum in Italiam deportatum venisse concludi 
posse videtur e fabularum libri tertii epilogi versu 

33 ego quondam legi quam -puer sententiam 

palam mutire plebeio periculum est 2 ). 

incertum est quo natus sit anno 3 ); sed quia appellatur 
libertus Augusti 4 ) et quia in fabulis nominantur et Divus 
Augustus (3, 10, 39) et Tiberius (2, 5, 7) et Seianus 
(3 prol. 41), apparet hunc poetam ineam incidisse aetatem 
quae appellatur argentea, quis igitur miretur apud Phaedrum 
locutiones inveniri quae inusitatae sunt apud optimos 
scriptores? cuius rei causa nonnunquam repetenda est ex 

*) 3 prol. 17 ego quem Pierio mater enixa est iugo. 

*) qui Ennii versus citatur apud Festum s. v. mutire ita: palam 
mutire plebeio piaculum est. periculum, quod legitur in Phaedri libris, aut 
lapsus memoriae scriptoris aut glossema scribae videtur esse. 

•) Havetus statuit quod veri non dissimile puto Phaedrum ut 
Senecam perpaucis a. Chr. n. annis in lucem editum esse (Phaedri 
fabulae Aesopiae, Parisiis 1895, pag. 259). 

4 ) nescimus utrum hoc pertineat ad Octavianum an ad Tiberium. 

Latinitate labente; nam omnibus et solutae et devinctae 
orationis scriptoribus qui post aevum Augusteum fuerunt 
vitia adhaerent quibus intacti sunt scriptores elegantissimi. 

Phaedrum, quamquam servus fuit, tamen non ignarum 
fuisse verae genuinaeque Latinitatis facile intellegi potest, 
quia ei assiduus erat convictus cum incolis domus Augustae, 
cottidiani quoque sermonis eum peritum fuisse perspicuum 
est pro ordine humili quo versabatur. 

in numero clarissimorum poetarum Phaedrus certe 
habendus non est et erat omnino pusillum ingenium, quae 
cum ita sint, quamquam dixit 4, 7, 1 

tu qui nasute scripta destringis mea 

tamen non deterremur quominus eius sermonem in censum 
vocemus. 

Jam diu versabantur viri docti in iudicando Phaedri 
sermone, fuerunt qui Phaedri antiquitatem in dubium vo- 
carent, quia multa cum temporibus quibus ille poeta floruisse 
dicitur non congruerent; quae sententia praecipue defen- 
debatur a viro doctissimo Lipsiensi Christ, 5 ) qui operose 
cumulavit argumenta adversus fidem librorum Phaedri, 
quorum argumentorum erat gravissimum has fabulas esse 
saepe barbaras et minus latinas 6 ) ; itaque recentiori cuidam 
scriptori 7 ) has fabulas tribuendas esse censuit. sed habemus 
nunc libros fabularum Phaedri qui prius scripti sunt quam 
Perottus ille vixit qui has fabulas interpolavisse dice- 
batur. nostra his temporibus nihil interest huius contro- 
versiae, quamquam Christii sententia similibus argumentis 
similique cum eventu nostra aetate defendebatur ab E de- 
le stand du Meril 8 ). quae vero ab illis viris doctis contra 

5 ) J. Fr. Christ, prolusio de Phaedro eiusque fabulis, Lips. 1746. 

e ) ad hanc sententiam confirmandam Christius etiam minimas 
conquisivit res quas Fune cius Marburgensis convicit (Joh. Nicol. 
Funccii Marburgensis pro Phaedro eiusque fabulis apologia, Lips. et 
Rint. 1747). deinde acerrima orta est contentio; Christius respondit 
in libello : de moribus simul de Phaedro eiusque fabulis uberior 
expositio, Lips. 1747. 

’) Nicolao Perotto pontifici (XV saec.). 

') Ed£lestand du M£ril, po6sies ingdits du moyen age pr6c£d6es 
d’ une histoire de la fable Esopique, Parisiis 1854. hic vir doctus 
iisdem fere argumentis quibus Christius probare conatus est has 
fabulas quamquam non interpolatas, tamen Romae antiquis temporibus 
in scholis quasi exercitationes discipulorum e Graeco sermone quo 
usum esse Phaedrum censuit in sermonem Latinum translatas esse, 
quam sententiam accurate atque penitus revicit Hervieux (les fa- 
bulistes Latins, editio altera 1894 tom. I pag. 178 sqq.). 

Latinitatem Phaedri sermonis dicebantur mihi gratissima 
occurrunt, quamquam multa quae protulerunt alia explicari 
debent ratione. 

bene meruerunt de Phaedro Burm annus 9 ) et 
Sch wab iu s ,0 ), qui textui perpetuum subiecerunt com- 
mentarium, ex quo magnam cepi utilitatem. Schwabius 
hoc fecit iudicium de Phaedri sermone 11 ): stilus Phaedri 
quem non 'pauci Terentiano similem esse statuerunt, est multis 
locis tenuis , saepius mediocris , non raro etiam assurgit, maxime 
in prologis et epilogis , est naturalis et si a paucis discesseris, 
purus, perspicuus, brevis . idem altero loco 12 ): inprimis 

rationem Latinitatis Phaedri habui, adeo ut non solum elegan- 
tiam et vim verborum, aeque ac Latinitatem ostenderem, et 
ex aliis priscorum scriptorum locis illustrarem et vindicarem ; 
verum etiam quae sunt in Phaedro singularia , nec non idiotismos, 
proprietatem denique linguae Latinae, varietatem et copiam 
accurate 1 *) ostenderem . 

cui iudicio aliorum opponimus sententias. 

Bernhardy 14 ) de Phaedro iniquum tulit iudicium: 

Der Vortrag ist einfach kurz und klar, aber trocken und 
unbelebt; der Ton sehr prosaisch, ohne Reiz und Anmut 
(pag. 662). An der Sprache bef renidet oft ihr gemeines 
Geprdge, sie leidet an Ungleichheit und 1 diotismen . — Mit 
dem dritten Buch wachst die Flachheit der Pede, noch emp - 
findlicher mangeln Eigentiimlichkcit und Plastik . — Phadrus 
ist der Nepos der Poesie, einer der wenigen Dar steller in 
dem uns nicht sehr zuganglichen sermo familiaris (pag . 669). 
Diesem Fabulisten mangelt alie sinnliche Zeichnung ; besonders, 
aber missfdllt die Haufigkeit der schleckten Phrasen und 
Wdrter . 

contrariis fere verbis de eo iudicat Teuffel 16 ): Die 
Darstellung ist fiessend, . . . die Sprache rein , . . . Phadrus 
erfreut durch sachgemassen, knappen anmutigen Vortrag 
und schlickte natiirliche Sprache, welche sich namentlich vom 
rhetorischen .Schwulst der Zeit weislich fernhalt 

•) Phaedri fabulae cum novo commentario Petri Burmanni, 
Leyd. 1727. 

l0 ) Phaedri fabulae, edidit J. C S. Schwabe, Brunsv. 1800. 

“) ante editionem pag. 272. 

,# ) ibid pag. 9. 

ls ) in hoc accurate notando Schwabius saepe processit eo usque 
ut inutilia congereret. 

u ) Grundriss 5. Bearb. 1872. 

,5 ) Geschichte der romischen Literatur 5 1890 pag. 682. 



de Phaedri sermone nuper disputavit Charles 
Causeret 16 ), qui inprimis operam dedit observationibus 
grammaticis, quae ad meam quaestionem minus pertinent; 
ceterum Causeretus non omnia satis accurate exposuit et 
multa reliquit intacta, quae non nunquam supplere conati 
sumus agmen sententiarum claudat huius viri docti iudi- 
cium, cuius maxime intererat demonstrare Phaedri ser- 
monem a multis aequalium vitiis esse vacuum: quando- 
quidem nihil est in Phaedri oratione vitiosum quod non apud 
aequales reperiatur , multa vero sunt apud eos mendosa , quae 
nusquam in Phaedro reprehendas , puriorem aequalibus et emen- 
datiorem eum habendum esse iam mani f eso apparet (pag. 91). 
ex omnibus eis quae de Phaedri dicendi genere diximus conse- 
quitur , ut multa quidem in eo laudanda sint , multa vero reprehen- 
denda. ideo laudibus dignus est, quod et brevi expeditoque 
sermone utitur et verba cum aptissime struit componitque tum 
prudentissime variat ac commutat et, ommissa ea quae tempore 
illo vigebat orationis affectatione, prisci iudicii salubritatem 
puram ei sinceram servavit, obscuram vero aliquoties et 
contortam eamdem dictionem reperimus ; tum eam in Phaedro 
exilitatem ieiunitatemque reprehendimus, ut eum et in narrando 
describendoque et in eloquentia frigidum, siccum, omnis 
coloris ac vitae expertem fere ubique invenerimus, (pag. 17.) 

quia virorum doctorum iudicia vel hodie in diversas 
abeunt partes 17 ), ita ut alii in admiratione, alii in contemptu 
Phaedri sint nimii, et officium et potestatem habere nobis 
videmur disputandi denuo de Phaedri sermone. 

talibus quaestionibus antecedere debet lectio emendata; 
sed quamquam a Burmanno usque ad Havetum multi 
viri docti maximam posuerunt curam in eo, ut textum 
darent quantum fieri potest emendatum, tamen multi ver- 
sus sanari non posse videntur; omnes enim codices non 
solum admodum corrupti sunt, sed etiam nonnunquam 
interpolati esse videntur, immensum coniecturarum nu- 
merum novis augere non ausus, immo saepe librorum 
lectionem tuitus sum, quod a vulgata librorum lectione 
non nisi necessitate urgente recedendum esse existimo; 
saepe autem vitia librariorum lenissima mutatione tolli 
possunt. 


**) de Phaedri sermone, dissert. Parisiis 1886. 

M ) confer iudicia Ri b becki i (Geschichte der rom. Dichtung 1892 
tom. III), Mulieri (pag. VIII editionis maioris), Haveti (pag. 270 
editionis). 

in materiam meam ex parte converti editiones Bur- 
manni, Schwabii, Davidii Hoogstratani' 8 ), inprimis 
recentiores Luciani Mulieri 18 ) et Haveti* 0 ). secutus 
sum in numerandis fabulis Mulieri editionem maiorem. 

addere oportet me non solum de quinque fabularum 
libris acturum esse, sed etiam de appendice quae dicitur 
Perottina; nam Phaedrum huius appendicis auctorem ha 
bendum esse, his temporibus negari non potest**). 

ad extremum opus est me de Phaedri codicibus pau- 
lum dicere; qui de his rebus plura scire vult adeat editi- 
ones Mulieri Haveti aliorum. 

textus fontes sunt: 

1. codex Pithoeanus (P), in parte saeculi noni 
priore descriptus. 

2 codex Remensis (R) eiusdem saeculi; qui in- 
cendio deletus est; notae sunt lectiones per multa testi- 
monia. 

3. charta Danielis (D), scripta saec. IX — X vel 
saec. XII ut Muliero videtur; quae continet libri I fabulas 
11-13 et 17—21. 

4. codex Neapolitanus (N), qui madore deletus 
vix legi potest; continet 32 fabulas Phaedri, 36 Avieni; 
praeterea 31 fabulas, quae dicuntur appendix Perottina. 

5. codex Vaticanus (V), eiusdem sylloges Pe- 
rottinae. 

de paraphrasibus Phaedrianis quae non neglegendae sunt 
vide pag. XIV et XV editionis Haveti. 


'•) Amstel 1701. 

,9 J editio stereotypa in aedibus Teubneri 1867; editio maior cum 
apparatu critico, ibidem 1877. 

,0 ) Parisiis 1895; cuius editionis apparatus criticus est uberior 
quam editionis Mulieri. 

**) vide J anelli i in Perottinum codicem M. S. regiae biblio- 
thecae Neopolitanae . . dissertationes tres, Neap. 1811 ; praeterea 
appendicem dissertationis Causereti et Luciani Mulieri libellum 
De Phaedri et Aviani fabulis, Lips. 1875 

I. 


DE FUNDAMENTO SERMONIS 

Schwabius 1 ) inter praecipuas Phaedri fabularum vir- 
tutes rettulit simplicitatem, et sane is qui Phaedri 
fabulis vel leniter imbutus est statim ac sine ullo labore 
fundamentum huius sermonis orationem pro- 
sam esse cognoscet, multa quin etiam plurima vocabula 
quae Phaedrus adhibet sumpta sunt e scriptorum pedestri- 
um sermone, ex immensa exemplorum copia pauca attingo 
quasi in transitu: 

1* verba: aggravare 3, 3, 13; succlamare 5, 1, 4; ca- 
lumniari 1 prol. 5; criminari 3, 8, 10; incumbere in ali- 
quid 3 prol. 22; recidere ad 3, 18, 15. 

2. substantiva: inedia 2, 4, 23; calumnia 3 prol. 37; 
novacula 5, 8, 1; argutiae 4 epil. 3; fiscus 2,7,2; xystus 
2, 5, 18; factio 1, 2, 4; sorbitio 1, 26, 5; donatio 2, 5, 22; 
aemulatio 2 epil. 7; dilatio 4 epil. 12; cogitatio 5 prol. 7; 
curatio 5, 7, 12; pernicitas 1, 9, 4; tenuitas 1, 12, 6; 
sanitas 3 epil. 35; 5, 7, 12; bonitas 4, 9, 8; sinceritas 4, 
13, 3; iucunditas 4, 21, 21; mortalitas app. 2, 14; frugali- 
tas app. 31, 2. 

3. adiectiva: dissolutus 1, 2, 12; translaticius 5, 7, 24; 
inconveniens 3, 13, 6. 

omnia haec vocabula vix reperies apud poetas nec 
minus apud eos inusitatae sunt hae locutiones: 
luctum habere 1, 12, 15; ad perniciem devocare 1, 

20, 2; 3, 5, 2; consilium vertere ad 1, 31, 5; offundere 
terrorem 2, 4, 11; hoc pertinet ad 3, 2, 7 ; consociare 
usum alicuius rei cum aliquo 4, 11, 21; cuniculos agere 
4, 21, 2; in me cadit aliquid app. 8, 24 

scilicet quia fabularum genus saepe pertinet ad res 
cottidianas quae in carminibus tangi non solent, non mirum 
est quod Phaedrus vocabula adhibuit quae vitantur a poetis, 
huc praecipue referendae sunt voces ac locutiones quae 
sumptae sunt e certis sermonis regionibus ut rusticorum: 


') tom. I pag. 270. 

porcellus 2, 4, 15; bubile 2, 8, 4; bubulcus 2, 8, 12; 
app. 26, 2; vilicus 2, 8, 13; praesepe 2, 8, 22; stramenta 

2, 8, 23; pullus gallinaceus 3, 12, 1; sterquilinum 3, 12, 1; 
furfur 4, 19, 4; scropha app. 17, 1; mola app 19, 3. 

venatorum : 

excitare 2, 8, 1 ; venatores 2, 8, 2; 

iudicum: 

iurgii causam inferre 1, 1, 4; attestari 1, 10, 3; iudex 
sedit inter 1, 10, 6; causam perorare ' 1, 10, 7; dicere 
sententiam 1, 10, 8; advocare sponsum 1, 16, 1; rem 
expedire l, 16, 2; dies advenit 1, 16, 7; luere poenas 1, 
17, 1; citari testis 1, 17, 4; damnari falso testimonio 1, 
17, 6; quod non debebat solvit 1, 17, 7; poenas pendere 

1, 27, 6; pertrahere 3, 10, 35; adiuvare iurisiurandi fidem 

3, 10, 40; lis ad forum deducta est 3, 13, 3; legem pro- 
ponere partibus 3, 13, 5; sententiam proferre 3, 1 3, 13; 
heredem facere sub condicione ut... 4, 5, 8; testamenti 
sensus 4, 5, 19; fidem advocare 4, 5, 20; circumcidere 
testamentum 4, 20, 25. 

civium : 

florere aequis legibus 1, 2, 1; civitatem miscere 1, 

2, 2; conspiratis factionum partibus 1, 2, 4; advocare 
contionem 1, 14, 3; principatum commutare 1, 15, 1; de 
principatu certare 1, 30, 5; regem creare icto foedere 1, 
31, 8; exercere imperium 1, 31, 12. 

quae sufficiant exempla ad probandam sententiam electa 
fundamentum sermonis Phaedri esse orationem prosam, nec 
solum in singulis vocabulis, sed etiam in totis fabulis interdum 
vix reperies quicquam quod altius assurgat ad poetarum ele- 
gantiam, exempli causa legas quaeso fabulas 5, 10, 14, 15, 
16, 17, 20, 22, 25 libri primi, ut silentio alias praeteream 
librorum aliorum, quid mirum? Phaedrus narrat fabulas, 
quod genus dictionis sermonem postulat simplicem se- 
cundum eius naturam; nam vulgaris dicendi ratio 
magis convenit fabulis quam stilus sublimis; 
laudamus igitur Phaedrum non aspernatum esse hanc 
tenuitatem et mediocritatem; in quam optime qua- 
drant versus senarii qui facile ad orationem prosam 
relaxari possunt, quia hoc metri genus a naturali sermone 
quam minime recedit; parcius occurrunt versus, in quibus 
vitat Phaedrumus verborum ordinem naturalem. 

QUOMODO ASSURGAT SERMO. 

a) Vidimus fundamentum sermonis Phaedri esse orati- 
onem prosam, id quod eis quae supra de stilo humili 
Phaedri protulimus satis probari potest; sednonnunquam hic 
sermo qui primo sine ullis ornamentis videtur esse, assurgit 
e siccitate ad elegantiam, iam Schwabius (tom. I. pag. 
265) inter virtutes quae conspicuae essent in Phaedri fa- 
bulis inprimis laudavit brevitatem et verborum et rerum, 
cuius brevitatis causa vocabula quae sunt inquit , respo?idit 
in oratione recta saepissime omittuntur (I 1, 6; 3, 12; 9, 
8; 11, 12; 15, 7; 16, 4; 21, 10 et multis locis ne copiosius 
colligamus exempla); egregium invenitur exemplum in 
fabula septima libri tertii: 

unde hoc amice l — nil est . — dic quaeso tamen . — 
quia videor acer . . . . (v. 17 — 18). 
sic sine labore venter impletur meus . — 
age abire si quo est animus est licentia r 

non 'plane est inquit . — fruere quae laudas (v. 24 — 26). 

ex eadem causa omittuntur pronomina demonstrativa: 

1, 4, 5 aliamque praedam ab altero ferri putans eripere 
voluit . . ; scilicet eam; similia saepe: 

1, 18, 1 nemo libenter recolit qui [eum] laesit locum 

2, 5, 6 pretium est operae attendere [id] 

2, 6, 14 inducta verbis [eius] 

2, 8, 13 nemo animadvertit [eum] 

3, 2, 5 nemo laederet [eam] . 

brevitatis exemplum optimum habes in fabula IV 19: 

vetat dimitti magnus illos "Juppiter . 
mirati sibi legatos non rervertier 
turpe aestimantes aliquid commissum a suis 
post aliquod tempus alios adscribi iubent. 
rumor legatos superiores prodidit . 
timentes rursus aliquid ne simile accidat 
odore canibus anum sed multo replent 
[sequitur versus desperatus] 



r- Vi - 

abeunt . rogantes aditum continuo' 1 impetrant, 
consedit genitor tum deorum maximus 
quas s atque fulmen . tremere coegere omnia . 
canes confusi , subitus quod fuerat fragor 
repente odorem mixtum cum merdis cacant . . . 

irem non singula exsecutus est, sed necessaria una 
significavit voce in his versibus; 

1, 1, 13 atque ita correctum lacerat iniusta nece 

1 , 22 , 9 atque ita locutus improbam leto dedit 
4, 4, 9 atque ita coegit frenos invitum fati 

2 , 7 , 8 subito latrones * ex insidiis advolant 

int er que caedem ferro mulum trucidant 
4, 18, 3 vexata saevis navis tempestatibus 

inter v e ct orum lacrimas et mortis metum y 
faciem ad serena?n subito ut mutatur dies . . 

Phaedrus ipse hanc brevitatem sibi laudem vindicat 
nonnullis locis 

2 prol. 12 si rependet illam brevitas gratiam 

3, 10, 59 — 60 haec exsecutus sum propter ea pluribus , 

brevitate nimia quoniam quosdam offendimus . 

3 e pii. 8 brevitati nostrae praemium ut reddas peto. 

4 , 5 , 1 — 2 plus esse in uno saepe quam in turba boni 

narratione posteris tradam brevi 1 ). 

4, epil. 7 si non ingenium , certe brevitatem ad-proba. 

b) In numero virtutum conspicuarum in Phaedri fabulis 
maxime habenda est sermonis varietas, varietatis causa 
enim in eadem fabula rebus iisdem diversa imponit no- 
mina; quod ut assequeretur operam dedit stilo elatiori, 
exempli causa in fabula secunda libri primi ranae (10), 
illis (13), pavidum genus 05 ), singulas (25), inertes (26), 
adffictis (27) idem significant; atque in eadem fabula ele- 
ganter commutat paludibus (10), vadi (14), limo (16), stagnum 
(17); praeterea a fove (11), pater deorum (13), deus (28). 
optime mobile ranarum genus describitur his contrariis 
verbis: clamore magno regem petiere a fove (11), alium 
rogantes regem misere ad fovem ( 22 ), furtim igitur dant 
Mercurio 7nandata ad fovem (27). denique nota varietatem 
et elegantiam in his verbis contrariis: pavidum genus (15), 
turba petulans (20), inertes (26). 

notabile exemplum praebet fabula quarta libri II: 

aquila in sublimi quercu nidum fecerat 


*) sed haec narratio non brevis est; habet enim 49 versus. 



12 


t 

feles cavernam nancta in media peperat 
sus nemoris cultrix fetum ad imam posuerat . 

in eadem fabula proles appellatur septem vocabulis: 
fetus (3), progenies (10), nati (13), tener grex (14), por- 
celli (15), proles (19), catuli (24). 

sed non eadem ubique est poetae cura*) ; nam in libris 
tertio quarto quinto Phaedri vix iam intererat hanc ele- 
gantiam assequi. 

Variatio invenitur in eis quoque verbis quae coniun- 
gunt sententiam fabulae cum fabula'ipsa; qua in re multis 
usus est formulis, sic: 

1, 1, 14—15 haec propter illos scripta est homines fabula 
qui fictis causis innocentes opprimunt . 

1 , 2, 9 Aesopus talem tum fabellam rettulit . 

1 , 5 , 3 Aesopus nobis hoc exemplum prodidit . 

1 , 5, 2 testatur haec fabella propositum meum . 

1 , 7 , 2 hoc illis dictum est . . 

1 , 9 , 1 — 2 sibi non cavere et aliis consilium dare 
stultum esse paucis ostendemus versibus. 

1, 10, 3 hoc adtestatur brevis Aesopi fabula. 

1, 15, 3 id esse verum parva haec fabella indicat . 

1, 19, 1 -2 habent insidias hominis blanditiae mali, 

quas ut vitemus versus subiecti monent . 

1 , 22, 10 hoc in se dictum debent illi agnoscere . 

similiaque plura; sed hanc quoque elegantiam Phaedrus 
neglexit in ultimis libris. 

c) Saepe nominibus animalium apposita quaedam ad- 
dita sunt, quae ad sermonem ornandum partim sunt posita, 
partim animalis naturam proprio enuntiant adiectivo. in 
his appositis admiranda est praeter miram varietatem ele- 
gantia verborum. C. Ulbricht recte adnotavit 9 ): e variis 
his epithetis nova substaniiva ad animalia denotanda procreata 
sun t. ita etiam ex iis adiectivis quae Phaedrus adhibet 
pauca vim nominis substantivi consecuta sunt; de qua re 
infra tractabimus. 

« 

a ) memorandi sunt hic quoque versus 1, 24; 4, 6, 9. — 1, 19;* 
3, 6, 8. — 1, 19; 4, 5, 9. - 1, 8; 6, 10, 12. - 2, 5; 7, 14, 19, 23. — 
2 epil. 8, 10, 12, 13, 15. — 3, 3; 8, 11, 16. - 

*) in dissertatione de animalium nominibus Aesopeis, Marb. 
1908, pag. 62. 

sic asinus appellatur naturae dedecus 4 ) 1, 21, 11; 
ignavus sanguis 1, 29, 11; ille insolens 1, 11, 12; 
auritulus 1, 11, 6; similia saepe: 

agnus nominatur laniger 1, 1, 6. 
aper insidiosus 2, 4, 9. 
boves quieti 2, 8, 15. 

canis calumniator 1, 17, 2. acer 3, 7, 18. latrans 
senex 5, 10, 7. dentatus app. 24, 3. 

cicada garrula 3, 16, 10. 

ciconia peregrina volucris 9 ) 1 , 21, 11. 

cornix odiosa app. 24, 1. 

corvus ales pessimus app. 21, 11. 

equus sonipes 4, 3, 3. 

graculus tumens inani superbia 1, 3, 3. 

hircus barbatus 4, 9, 10. 

lupus latro 1,1,4. pectus improbum 6 ) app. 17, 4. 
musca contempti generis animal improbum 
5, 3, 8. 

ranae genus pavidum 1,2,15 (sic columbas genus 
inerme 1, 31, 6), turbam petulantem 1, 2, 20; 
inertes 1, 2, 26; stagni incolas 1, 6,16. 

ovis patiens iniuriae 1, 5, 13; bidens 1, 17, 8 

sus nemoris cultrix 2, 4, 3; setosa 2, 4, 12; 
hispidus 5, 10, 4. 

elegantissime animalia appellantur ex ea parte corporis 
qua maxime internoscuntur ab aliis; agnus nominatur 
laniger, asinus auritulus, hircus barbatus, ovis 
bidens; adde elegantiam epithetorum sonipes et latrans; 
item veteres dixerunt volantes pro avibus, balantes pro ovibus, 
natantes pro piscibus, mugientes pro bobus, similiaque plura. 

sed quamquam hanc appositorum elegantiam*,aesti- 
mamus atque laudamus, tamen haud abnuerimus Phaedrum 
parva inventionis felicitate praeditum esse; nam nullum 
animal novo quodam atque ingeniose posito adiectivo 
epitheto nominatum est. 

4 ) Christius adnotavit ad hanc locutionem (in prolusionis 
pag. 17): recens olent Ula saectetum, quia apud antiquos asinus non ha- 
bitus sit pro dedecore naturae, quid hoc valet argumentum ? ne 
apud Phaedrum quidem ipsum asinus est naturae dedecus, sed 
leo ira permotus asino hoc cognomen dat contumeliae causa; velut in 
fabula 5, 3 calvus muscam increpans vocat contempti generis animal improbum . 

а ) vide UIbricht in dissert. pag. 42— 45. 

б ) legitur in NV pecoris, contra leges artis metricae;, itaque 
Orellius pectoris. 

d) magis fortuna ei favet in aliis appositis quibus stilum 
elatiorem petit, ita dominum feliciter appellat illum qui centum 
oculos habet 2, 8, 18, alludens ad Argum qui apud Graecos 
appellatur TiavoTmy;. Graeciam nominat ipsam scholam in versu 

quamvis in ipsa paene 1 ) natus sim schola 3 prol. 20. 
Prometheus appellatur auctor vulgi fictilis 4, 16, 3 et figulus 
saeculi novi app. 4, 1. 

denique Cato 8 ) positus est pro homine moroso 4, 7, 21 
velut Martialis dixit triste supercilium duriqne severa Catonis 
frons 11, 2, 1 ; idem tunc me vel rigidi legant Catones 10, 
19, 21 9 ). 

e) ad stilum elatiorem pertinent certe etiam translati- 
ones verborum, in quibus est vis quaedam poetica, sed in 
hac re Phaedrus parum felix erat; frustra enim apud eum 
novas invenies translationes, id quod statim intelleges ex 
nonnullis exemplis. 

translationes desumptae 1) ex artificio 

polire: Aesopus auctor quam materiam repperit 

hanc ego polivi versibus senariis 10 ) 1 prol. 1 — 2. 
ita Cicero saepe: verbis ornata oratio et polita de orat. 1, 31; 
ignarus faciendae ac poliendae orationis de orat. J, 63 . . . . 
ita etiam Culex : ut tibi digna tuo poliantur carmina sensu 
vers. 10; Ovidius: cur ego sollicita poliam mea carmina cura? 
ex Pont. 1, 5, 61. 

2) ab agricultura 11 ) 

eradere: curamque habendi penitus corde eraserim 3 prol. 
21 ; velut Horatius dixit eradenda cupidinis pravi sunt 
elementa , carm. 3, 24, 51; Ovidius eradere vitae tempora , 
4 trist 9, 5; etiam Seneca hoc vocabulo translate utitur 
in epist. llparagr. b eradere vitia . 

3) a floribus et arboribus 

florere: Athenae cum florerent aequis legibus 1, 2, 1. non 
opus est exempla cumulare ex aliorum scriptorum operibus, 
inserere: liberi insitivi' 2 ) 3, 3, 10; i. e. falsi, spurii, ita 

7 ) non opus est Haveti coniectura Phoebi pro paene, interrogat 
Havetus : cur paene si ipsa ? cur ipsa si paene ? respondeo: quia Phaedrus 
diem vidit in Pierio monte, i e. in Macedonia, paene igitur natus est 
in ipsa Graecia quae est poetarum schola 

8 ) librorum lectionem tecte reato Pithoeus correxit in lector Ca,o. 

9 ) plura exempla praebent commentarii. 

,0 ) cf. 4, 22, 8 invenit ille [Aesopus] nostra perfecit manus . 

ll ) cf. Kiessling ad Horatii carm. 3, 24, 51. 

Ia ) aicgi -imos y quod habet N, est glossema; depravatum est hinc 
quod legitur in V iliegunnos . 

apud Ciceronem scriptum videmus cum insitivum Grac- 
chum censu prolubusiset pro Sestio 101; atque Ovidius 
dixit 13 met. 31 

quid sanguine cretus 

Sisyphio, furtisque et fraude simillimus illi 
inserit Ae acidis alienae nomine gentis . 

4) a vino 

miscere: procax libertas civitatem miscuit I, 2, 2. miscere 
pro confundere, perturbare usitatissimum est. 

vexatissimus 18 ) versus est hic 

hosti dolorem damno miscens sanguinis 1, 28, 10. 

i. e. hosti dolorem parans damno sanguinis miscere 
pro parare positum veniam habet; itaque miscere ali- 
cui aliquid pro parare alicui aliquid, quamquam alibi 
non invenitur, tamen reiciendum non esse puto, nisi 
malis sequi Praschii coniecturam lenissimam hostis, ut sit : 
miscens dolorem hostis damno sanguinis sui. 

5) ab equis 

frenum solvere: frenumque soivil pristinum licentia 1, 2, 3. 
similes metaphoras ductas ab equis invenis apud Ciceronem : 
pueri . . , discunt , exercentur ; sed alter frenis eget , alter cal- 
caribus ad Att. 6, 1, 12; apud eundem: illi exsultanti tam- 
quam frenos furoris miccit Phil. 13, 12; apud Vergilium: 
[urbem eruam] ni frenum accipere et victi parere fatentur 
Aen. 12, 568; apud Horatium; animum rege ; qui nisi paret 
imperat , hunc frenis , hunc tu compesce catena 1 epist. 2, 63. 
apud eundem: tua Caesar aetas ordinem rectum evaganti 
frena licentiae iniecit carm. 4, 15. 

compescere: qui dissolutos mores vi compesceret 1 , 2, 12; qui 
versus respondet illi frenumque solvit pristinum licentia . com- 
pescere translate positum est apud Lucretium querelas com- 
pescere 3, 954; Vergilium culpam comp . georg 3, 468; Ti- 
bullum zino novos compescere dolores 1, 2, 1; Horatium 
mentem comp . carm. 1, 16, 22; risum sat. 2, 8, 63; Ovi- 
dium furores trist. 5, 6, 45; iram trist. 4,6,5; curas rem. 
am. 69. 


,8 ) varias coniecturas vide in notis editionum, in libris P et R 

legitur: hosti dolorem damno miscens sanguinis. 

6) a re venatoria 

tendere dolos 1, 23, 2. similes locutiones non solum apud 
poetas reperis ut apud Vergilium vim duram et vincula capto 
tende georg. 4, 400; Tibullum nam mihi tenduntur casses 1 , 6, 5 ; 
Propertium insidias in me componis inanes , tendis iners 
retia nota 2, 23, 68; Horatium rara tendit retia turdis 
edacibus dolos epod. 2, 23; Ovidium ut partem effugias 
non omnia retia falles quae tibi quam credis plura tetendit 
amor heroid. 20. 45; sed etiam apud scriptores orationis 
prosae, velut apud Sallustium insidias tendere Jug. 35, 
5; cf. Catii. 28; Ciceronem animis omnes tenduntur insi- 
diae leg. i, 47. 

7) ab aedificando 

famam condere 3 prol. 53; simili modo Ennius aedi- 
ficare nomen ann. 4l2 (Vahl.) et Vergilius nova condere 
fata Aen. 10, 35; postea Silius Italicus memorandum 
condere nomen 4, 36 ; factis sibi nomina condere 3, 71. 

8) a re balnearia 

destringere i. e. strigili radere; translatum est ad 
frictiones verborum: gravi destringere aliquem contumelia 
1, 29, 2; tu qui nasute scripta destringis mea 4, 7, 1. qua 
translatione Ovidius delectatur, qui dixit destrictus minima 
nec tamen illa nota est trist. 2, 456; non ego mordaci 
destrinxi carmine quemquam trist. 2, 563. 

vidimus igitur etiam in hac re Phaedrum parum fertile 
ingenium fuisse qui verborum translationes non nisi diu 
contritas adhibuerit. 

f) Poetarum est nomina substantiva ornare adiectivis 
epithetis id quod ne Phaedrus quidem neglexit, si ornatus 
causa servitutem appellat tristem 1 , 2, 6; superbiam inanem 
1, 3, 4; suspicionem malignam 3, 10,36; strophas verbosas 
1, 14, 4; senem timidum 1 , 15, 4; religionem sanctam 1, 27, 
6; malitiam scelestam 2, 4, 5; integritatem sinceram 3 epil. 
30 similiaque plura, his adiectivis augetur vis ipsius sub- 
stantivi. aliter habent quae sequuntur; nam vim quandam 
novam substantivis adiciunt haec epitheta: 

lingua futtilis 5, 2, 10 et futtiles dicuntur canes qui 
ventrem continere non possunt 4, 19, 33. proprie futtilia 



17 


nominantur vasa 14 ); lingua fu tt ilis est lingua vana 
loquens; quod adiectivum occurrit passim, apud Afranium 
• pol magis istius temulentae futtilis 35 (Ribb), Terentium 
servon fortunas meas me commisisse futlili Andr. 609' 1 ), 
Ciceronem quis non odit sordidos vanos leves futtiles i 
3 fin. 11; Vergilium non futtilis auctor Aen. 11, 339 i. e. 
non inanis auctor. 

fax ardens 1 , 28, 8; hoc adiectivum non est otiosum, 
quia fax tantum significat ramum arboris picatum, ita 
scriptum videmus ardens fax apud Ciceronem 6 Verr. 
34, 74; apud eundem faces accensae Pis. 2, 5; apud Ovi- 
dium semusta fax 4 fast. 167 ; lucentes faces 3 fast 270. 
confer Ovidii versum puer Veneris fert sine luce facem 
3 am. 9, 8. itaque vulgatam retinemus vulpes ab ara ra- 
puit ar dentem facem\ Heinsius malebat vulpes ab ara 
rapuit ardenti facem. 

homo bilinguis 2, 4, 25 i. e. subdolus, fallax, velut 
Vergilius Tyrios appellat bilingues Aen. l, 16l IG ). simili 
modo Silius Italicus dixit dimitte bilingues ex animo 
socios 16, 157; alio sensu hoc adiectivum obviam fit apud 
Ennium Bruttace bilingui A. 496 (Vahl.). confer Paul. 
Fest. sub verbo bilinguis: bilingues Bruttaces Et.nius di- 
xit quod Brutti et Osce et Graece loqui soliti sunt ; ita 
etiam Porphyrio ad Horatii sat. 1, 10, 30 Canusini more 
bilinguis adnotavit bilinguis dixit quoniam utraque lingua 
usi sunt . . . ideo ergo et Ennius et Lucilius [1124 Marx] 
Bruttace bilingui dixerunt. 

litterata Graecia 3 prol. 54, id est litteris clara, qua 
significatione alibi non invenitur vocabulum; ipsum est 
receptum de hominibus; homo litteratus est homo doctus, 
ita Graecia litterata fortasse est Graecia docta ut Pro- 
pertius dixit Athenae doctae' 7 ) 1 , 6, 13; 3, 21, 1; et 
Phaedrus ipse in eodem carmine Graeciam appellat scholam. 

gemmea cauda pavonis 3, 18, 8: saepius legitur in eadem 
re adiectivum gemmans, ita Plinius n. h. 10, 43 
gemmantes laudatus expandit colores [pavo]; et Martialis 


' 4 ) vide Servium ad Vergilii Aeneid. 11, 339. 

**) ubi vide Donatum. 

'*) Servius adnotavit ad hunc locum: fallaces ; nec enim ad linguam 
rettulit , sed ad mentem. 

,7 ) cf. Birt Jugendverse und Heimatpoesie Vergils, Erklarung des 
Catalepton, Lpz. 1910, pag. 181. 

13, 70 de pavone miraris quotiens gemmantes explicat alas ; 
vel gemmatus, ita Ovidius rem. am. 39 movit Amor 
gemmatas aureus alas vel Statius silv. 2, 4, 26 quem non 
gemmata volucris Junonia cauda vinceret r tamen semel 
occurrit gemmeus apud Martialem 3, 58, 13 gemmei 
pavones. 

doctus labor 2 epil. 15; 3 prol. 26; ita Tibullus dixit 
doctaque non patrio carmina more canis 2, 3, 20 ; et Proper- 
tius docta tibia 2, 30, 16; simili modo Horatius doctarum 
frontium hederae carm. 1, 1, 29. 


nonnulla nomina adiectiva substantivis naturam tribu- 
unt quasi animatam; quod millies apud poetas invenitur; 
apud Phaedrum haec adiectiva propria personis aut anima- 
libus iunguntur cum substantivis quae rem significant: 

serus 1 , 13, 2 sera paenitentia; in P et R legitur 
fere dat poenas turpi paenitentia) quid in D fuerit nescio; 
Rigaltius legit in D: sera dant poenas turpeis paenitentia) 
Muellerus: serae dant poenas turpei paenitentia) Havetus 
adnotat in D legi paenitentiae. Rigaltius correxit sera dant 
poenas turpes paenitentia) nonnulli viri docti secuti sunt lec- 
tionem fere, ut hoc fere sit idem quod plerumque, 
quod nonnunquam occurrit hoc sensu, sed nusquam apud 
Phaedrum qui plerumqtie scripsit 1, 29, 1 et 3, 16, 2; 
melius igitur videtur esse vocabulum serus, quod firmatur 
auctoritate chartae Danielis. legimus igitur ut Muellerus 
qui se laudari gaudet verbis subdolis sera dat poenas turpes 
paenitentia aut ut Schwabius qui se laudari gaudent verbis 
subdolis sera dant poenas turpes paenitentia , quia et in D est 
gaudent-dant et in Romulo atque Anonymo Nilantino. si 
sera legitur, turpes scribendum erit; nam turpi iuxta 
sera retineri non poterit. 18 ) ceterum locutio sera paeni- 
tentia non inaudita est; Curtius dixit sera deinde paeni- 
tentia subiit regem 3, 2 , 19; Livius celerem poenitentiam, 
sed eandem seram atque inutilem sequi 31, 32; Seneca 
divitibus opes suas metuentibus exprobat seram periculosae 
avaritiae paenitentiam de tranq. an. 3, 14, praeterea adiec- 


I8 ) cf. Babrii fabulam 77 6 yuO-oc; bibdaxet pi]ba|ucb<; avO-pamov 
£7ia{voa<; ^airaTaod-at, £r|jLiaai ydp ^vteOfrev xalcttipiai sicoQ-aci yweo^at , 

quem locum comparavit Thiele (Herm. 1906 pag. 569). 



19 


tivum serus receptum est in similibus locutionibus velut sera 
tamen tacitis Poena venit pedibus Tibuli. 1, 9, 4; sera 
domitus catena Horat. 3 carm. 8, 22; nostraque vincetur 
lacrimis clementia seris Ovid. trist. 4, 9, 2—3; vera facis 
sed sera meae convicia culpae Ovid. ex Pont. 6 , 7 ; sera spes 
Liv. 5, 6, 2; sera venia Tacit. hist. 2, 63, 9. 

caecus; caecus timor 2, 8. 3 i. e. caecum reddens; 
talia infinita apud poetas. 

contumax; lima contumax 4, 8, 5 i. e. resistens; 
quod adiectivum raro usurpatum est de rebus corporeis, 
apud Senecam, Phaedri aequalem, quidquid fulmen in tigno 
solidum invenit et contumax nat. quaest. 2, 52, 1 et apud 
eundem nihil est tam violentum , tam incontinens sui y tam 
contumax infestumque retinentibus quam magna vis undae 
nat. quaest. 3, 30, 6. 

saevus ;morsus saevi 1 , 12 , 11; lacerari coepit morsibus 
saevis canum pro morsibus saevorum canum, velut 1, 3, 7 
pavonum formosus grex pro pavonum formosorum grex; 
iterum adhibet Phaedrus adiectivum saevus 1, 31, 12 exer- 
cere imperium saevis unguibus . ut dixit morsus saevi, ita 
etiam dentes avidi 1, 13, 11 quem [caseum] celeriter dolosa 
vulpes avidis rapuit dentibus et 4, 6, 9 quos immolatos victor 
avidis dentibus capacis alvi mersit tartareo specu ac dens 
improbus, 4, 8, 1 mordaciorem qui improbo dente adpetiL 
similia persaepe inveniuntur apud poetas; morsus avidi 
dixit Ovidius 4 met. 724; idem dapes avido convellere dente 
11 met. 123 et avidae aures 3 ex Pont. 4, 19; avidae 
manus mortis dixit Tibullus 1, 3, 4 ut Horatius avida manus 
heredis carm. 4, 7, 19; quin etiam inveniuntur avidi oculi 
apud Plinium n. h. 14, 141, avidae fauces apud Ovidium 
8 met. 829, avidae ungues apud Ovidium 4 met. 716, 
avidus rictus apud Phaedrum in app. 23, 5; confer denique 
Horatii carm. 4, 3, 16 dente invido morderi et sat. 2, 6, 87 
dente superbo tangere cibum . 

infestus; cornua infesta 1, 21, 7; infestis taurus mox 
confodit cornibus hostile corpus pro infestus taurus confodit 
cornibus. 

addas versum ranae vagantes liberis paludibus 1,2, 10; 
non paludes sunt liberae, sed ranae sunt liberae, i. e. sine 
rege; itaque Walchius male interpretatus est: liberis palu- 
dibus i. e. ab aliis animalibus liberis. Falsum autem est 
librorum bonam lectionem laceratus quidam morsu vehemen- 
tis canis 2,3, 1, ad analogiam superiorum corrigere ut Mullerus 
fecit et alii laceratus quidam morsu vehementi canis . 


2 

Non est neglegendum nonnunquam talia adiectiva con- 
uncta esse cum substantivis abstractis quae posita sunt pro 
xmcretis ; ita legimus apud Phaedrum procax libertas 
zivitatem miscuit 1, 2, 2; vindicia docili quia -patet soller- 
l iae 1, 28, 2; sed spes fefellit impudentem audaciam 

5, 9; sed ne religio peccet imprudens mea 3, 13, 8; plus 
vetustati favet invidia mordax quam bonis 'praesentibus 
> prol. 9. 

Elatioris atque plenioris sermonis est pluribus vocibus et 
Der ambitum verborum enuntiare id quod uno poterat 
ibsolvi adverbio ; velut Phaedrus non dixit consilium tacite 
iamnare , sed consilium tacito corde damnaret prol. 3 ; compara : 
f atale vitium corde dur ato feram 2 epil. 1 8 ; tum semisomno 
:orde et errore ebrio applicuit virginale generi masculo 4, 
L6, 11; eiusmodi locutiones non inauditae sunt apud alios 
poetas ; Ennius dixit cupido corde pedem efferre Sc. 279 
'Vahl.), Vergilius sedato respondere pectore Aeneid. 9, 740, 
Dvidius forti mala ferre corde trist. 3, 3, 57 similiaque 
Dlura. 

hic enumerandi sunt alii versus in quibus Phaedrus 
idiectiva adhibuit pro adverbiis: 

2, 14 saevit irato impetu ; 

?, 4, 18 inde evagata noctu suspenso pede (cf. Terentii 
uspenso gradu placide ire Phorm. 867; Ovidii suspemos 
rradus ferre 6 fast. 338.); 

7, 6 comes quieto sequitur et placido gradu ; 

3, 2, 11 et m cubile concito properat gradu ; 

), 1, 13 veniebat gressu delicato et languido ; 
ipp. 4, 18 modesto gressu sancta incessit Veritas . 

;tiam in versu nocturnus cum fur panem misisset cani 1, 23,3 
locturnus positum est pro noctu; confer Vergilii lupus gregi- 
’ms nocturnus obambulat georg. 3, 538 ; Horatii et qui nocturnus 
livum sacra legerit sat. 1, 3, 117; nec vespertinus circum - 
remit ursus ovile epod. 16, 51. 
nsolita est locutio callida fingere manu app. 4, 9. 

Summa inest elegantia his adiectivis descriptivis quaeque 
em oculis subiciunt: 

fulmineus; egregie designat suis dentes fulmineos 1, 
Jl, 5. sed haec imago apud Phaedrum non primum 
nvenitur; iam Vergilius ensem appellat fulmineum 

4, 580; Ovidius eandem metaphoram saepius adhibet, 
met. 11, 367 dixit 'fulminei rictus lupi-, fast. 2, 231 
sicut aper silvis longe Laurentibus actus fulmineo celeres 
dissipat ore canes ; art. am. 2, 374 aper fulmineo cum rotat 
ore canes-, met 8, 289 fulmen ab ore venit-, met. 10, 550 
fulmen habent acres in aduncis dentibus apri, itaque imitatio 
Ovidiana perspicua est; Ovidium imitati sunt etiam 
Martialis 11, 69, 9 fulmineus spumantis apri dens et Statius 
Theb 6, 805 ftilminci sues. 

ramosus; cornua cervi appellat ramosa 1, 12, 5 i. e. ramis 
similia, quo adectivo Phaedrus imitatus est Vergilium qui 
dixit ramosa cornua cervi ecl 7, 30 et cervi cornibus arboreis 
Aeneid. 1, 190; postea Plinius quoque cornua tarandri 
nominat ramosa n. h. 8, 124. Lucretius eadem metaphora 
usus est nubila appellans ramosa 6, 133. 

nemoris cultrix appellatur sus 2, 4, 3; ita Catullus nominat 
cervam silvicultricem et aprum nemorivagum 63, 72; apud 
Vergilium autem reperis nemorum cultrix Latonia virgo 
Aeneid 11, 557; ex Vergilo igitur pendet Phaedrus; itaque 
non opus est coniectura illa nemoricultrix-, multis viris 
doctis scilicet placuit nemoricultrix propter similes nomi- 
num compositiones ut silvicola, silvicultrix, nemorivagus 
similiaque plura 

apparet, ne haec quidem epitheta, quibus summus inest 
nitor, a Phaedro esse inventa, sed sumpta sunt e sermone 
poetarum clarissimorum. 

g) Vidimus plurima vocabula quae Phaedrus adhibet 
sumpta esse e scriptorum pedestrium sermone, attamen 
non omnia ad unum; nam e poetarum consuetudine et lec- 
tione sunt haec nomina substantiva: 
lympha 1, 4, 3 pro aqua; 
sponda app. 15, 8; 

vox basium 5, 7, 28 ante Phaedrum apud Catullum tantum 
invenitur 19 ). 

vocabulum derisor, 3, 14, 4 probare possumus exemplis ex 
Plauto et Horatio sumptis. 

huc referenda sunt etiam pauca vocabula Graeca, quae ante 
Phaedrum apud poetas tantum reperiuntur velut toxicum 
1, 14, 8 et melos 3, 18, 11 et 4, 21, 2. 

,9 ) de hoc vocabulo videas Hauptii opuscul- tom II pag. 109 

nonnulla vocabula significatione illa qua Phaedrus ea adhibet 
non recepta sunt apud scriptores prosae orationis velut 

neniae 3 prol. 10; 4, 2, 3; pro carminibus vanis et ineptis, 
antea apud Horatium tantum 1 epist. 1, 63 puerorum nenia ; 
sed simili modo sane etiam Plautus pro nutricum carmine 
Pseud. 1278 a; postea Arnobius 7, 237 somni quiete dii 
solvuntur occuparique ut hoc possint lenes audiendae sunt 
neniae . 

cathedra 3, 8, 4; est hoc loco sella feminarum mollior atque 
delicatior, ut apud Horatium sat. 1, 10, 91 discipularum 
inter iubeo plorare cathedras ; Martialis et Iu venalis addere 
solent feminarum vel feminea. 

cura de capillorum cultu 2, 2, 8 ut Tibullus dixit tollere 
tunc cura est albos a stirpe capillos 1 , 8, 45 et Propertius 
odoratae cura molesta comae 3, 14, 28; cf. Cir. 126 omnis 
cano residebat cura capillo et Val. Flacc. 8, 238 sua favis 
reddita cura comis ; de cura capillorum erat titulus libelli 
Domitiani, ut Suetonius tradidit Dom. 18. 

idem vocabulum cura de opere cum cura atque industria 
elaborato occurrit in versu si livor obtrectare curam voluerit 
2 epil. 10; simili sane modo dixit Ovidius quod tu 
laudaras populo placuisse putabam , hoc pretium curae 
dulce recentis erat ex Pont. 2, 4, 15; idem nunc hederae 
sine honore iacent, opcrataque doctis cura vigil Musis 
nomen inertis habet ; idem saepius, ita postea Tacitus quorum 
in majius cura nostra venerit 4 ann. 11; idem 3, ann. 
24; dial. de orat. 6; et Martialis 1, 25, 6. 20 ). 

sarcina pro fetu positum est in versu dein portat [mater] 
onus ignotum certis mensibus , novissime prolapsam effundit 
sarcinam 3, 15, 6. Ovidius quoque usurpat hoc vocabulum 
significatione eadem Ismenus qui matri sarcina quondamprima 
suae fuerat 6 met. 224; idem sic male vixque subit primos rude 
pectus amores sarcinaque haec animo non sedet apta meo 4 her. 
23. multo post invenitur apud Apuleium simile quid uxor 
sarcina praegnationis onerata met. 10, 23 et iam in sarcinam 
praegnationis obsepto utero met. 1, 9. 

ao ) vide quod adnotaverunt Friedlander ad locum Martialis citatum 
et Birtius in libello Jugendverse und Heimatpoesie Vergils pag. 76 ad 
Vergilii verba cura curarum. 

onus de fetu dixit in versibus corfuslectoreciferet [mulier par- 
turiens] onus naturae melius quo defeneret 1, 18, 5 et deinfortat 
onus ignotum certis mensibus 3, 15, 5. ita Ovidius tendit onus ma- 
trem met. 10, 508 et fositum est uteri crimen onusque mei her. 
11, 64; onus gravidi ventris am. 2, 13, 1 similiaque plura. 
Phaedrus ipse in 3, 15, 6 sarcina nominaverat quod hoc 
loco onus . 

simulacrum pro imagine quam aqua reddit positum est in versu 

lymf harum in sfeculo vidit simulacrum suum 1, 4, 3. 
eodem modo dixit Lucretius fer aquas quae nunc rerum 
simulacra videmus 1 , 1060; idem fostremo s feculis in aqua 
sflendoreque in omni quaecumque aff arent nobis simulacra 
4, 98; ita etiam Ovidius quid frustra simulacra fugacia 
[in aqua visa] caftas ? met. 3, 432. 

cerebrum pro mente positum 1, 7, 2 de persona tragica 
o quanta sfecies 7 inquit , cerebrum non habet 21 ) receptum est 
apud poetas velut apud Plautum mihi misero cerebrum 
excutiunt tua dicta Aul. 151; apud Horatium futidius multo 
cerebrum est Perelli [quam tuum] sat. 2, 3, 75 ; o te cerebri 
felicem aiebam tacitus sat. 1, 9, 11. 

liquor 1, 1, 8; 1, 12, 4; 4, 9, 6 absolute positum est e 
poetarum lectione, pro aqua in Moreto 38 flamma gelidos 
adolere liquor es f apud Ovidium haurire gelidos liquores 
4 met. 300; de vino invenitur apud Horatium novum fundens 
liquorem carm, 1, 31, 3 et apud Tibullum aurea tunc fressos 
fedibus dedit uva liquores 2, 1, 45; de mari apud Horatium 
.medius liquor secernit Eurofen ab Afro carm. 3, 3, 46; 
de lacrimis apud Senecam hactenus fundent levem oculi 
liquorem Oed. 955. 

candor pro animi sinceritate et benevolentia 3 prol. 64, 
quo vocabuli usu delectatur Ovidius: candor in hoc aevo 
res intermortua faene 2 ex Pont. 5, 5; cf 3 ex Ponto 4, 13; 
3, 2, 21; 3 trist. 6, 7; etiam apud Velleium Paterculum 
aequalem Phaedri vox candor occurrit hac significatione 
2, 116, 5. 

facies eleganter dictum est de habitu maris 4, 18, 5; ut 
iam Vergilius dixit quibus asfera quondam visa maris 
facies Aeneid. 5, 768; simili tamen modo idem salis flacidi 


fl ) Graece oux xe<paXt], £"pce<paXov oux ?x ei - 

vultus Aeneid. 5. 848 et postea Tacitus factes stagni 5 hist. 
23, 18 cf. Vergilii curvata in montis faciem circumstetit 
unda georg. 4, 361. 

praedator pro venatore 2, 1, 2; in hoc versu 
super iuvencum stabat deiectum leo 
praedator intervenit partem postulans 
praedatorem esse venatorem, non latronem ut nonnulli 
malunt, inde apparet, quod partes iuvenci postulari possunt 
non a latrone quodam, sed a venatore qui iuvencum 
venatus est. quae significatio praedatoris occurrit etiam apud 
Ovidium 12 met. 306 Abas praedator aprorum. Phaedrus 
ipse adhibet vocem praedae de re venatoria 1, 5, 11 sic 
totam praedam sola improbitas abstulit velut Vergilius 
quoque illi se praedae accingunt dapibusque futuris Aeneid. 
1, 210. 

sedes nominat Phaedrus animalium receptacula 1, 3, 13; 
1, 4, 8. sic Vergilius dixit sedes de hydrae Aeneid. 6, 
557 et de apium receptaculis georg. 4, 8. laudatur etiam 
Horatii versus nota quae sedes fuerat columbis carm. 1, 2, 
10; addas Ovidium qui mare appellavit piscium sedes 
hal. 92. similes locutiones velut domus et statio de 
animalium latibulis congessit Burmannus ad 1, 3, 13; sic 
Phaedrus ipse testudinem appellat corneam domtim 2, 5, 
6, et formica laudat copiosam domum 4, 25, 21 et paludis 
latebrae sunt statio ranarum 1, 30, 7. 22 ) 

vox haustus nonnnunquam apud poetas ipsam rem quae 
bibitur et ipsum hauriendi actum significat, quem vocis 
usum imitatus est Phaedrus in versu ad te decurrit ad meos hau- 
sitis liquori, l,8;i.e. ad mebibentem. ita Lucretius dixit [canes] 
suspensis teneros imitantur dentibus haustus 5, 1 069 ; idem usque 
adeo largos haustus e fontibus magnis lingua meo suavis diti de 
pectore fundet 1 , 41 3 ; idem 2, 453 namque papaveris haustus item 
est facilis quod aquarum ; et Ovidius saepe sed exiguis haustibus 
inde bibi 3 fast. 274;idem accipenuncinquitnostriquoquesangui - 
nis haustus 4 met. 1 18 ; haustus aquae mihi nectar erit met. 6, 356. 
denique Horatius verbum transtulit in epist. 1,3, 10 Pindarici 
f otitis haustus . 


a> ) legimus 1, 3, 13, contentus nostris si fuisses sedibus; ita traditum 
est in libris; Neveletus maluit vestibus pro sedibus , quia apud Romulum 
scriptum est si tuas vestes amasses; sed nusquam inveni vestes dictum 
de pennis avium. 

flatus de sonitu tibiarum positum est 5, 7, 14 e poetarum 
lectione; confer Vergilii calamos inflare leves eclog. 5, 2; 
Ovidii inflexo Berecyntkia tibia cornu flabit 4 fast. 181 ; 
maxime Horatii art. poet. 205 nondum spissa nimis com- 
plere sedilia flatu. 


Praeterea haec enumerari possunt verba quae ante Phaedrum 
apud poetas tantum frequentiora sunt: 

deponere de partu est locutio Catulliana; cf. Catulli 34, 5 

o Latonia maximi 
magni progenies Jovis 
quam mater prope Deliam 
deposivit olivam. 

apud Phaedrum hoc verbum bis occurrit, 1, 18, 5 onus 
naturae deponere et 1, 19, 4 fetum deponere. 

tenere 2, 2, 4 2s ) pro vinculis amoris obstrictum tenere apud 
poetas saepissime invenitur. 

titubare 4, 15, 10; verbum sollemne de ebriis, quo delec- 
tatur Ovidus : titubantia vino membra fast. 6, 677 ; titubantes 
ebrius artus sustinet met. 4, 26; ille mero sotnnoque gravis 
titubare videtur met 3, 607. 

huc referendae sunt nonnullae translationes verborum 
de quibus antea disputavimus velut compescere 1 , 2, 12; 
eradere 3 prol. 21; condere 3 prol. 53; destringere 1, 29, 
2; 4, 7, 1. 

E poetarum consuetudine aliae quoque sumptae sunt 
compositiones verborum velut 

capillos legere 2, 2, 7 i. e. secernere nigros a canis, 
evellere; ut Ovidius dixit albentes iam legit illa comas 
art. am. 2, 666. hoc vocabulum receptum fuisse ex simi- 
litudine frugum et florum qui avelluntur Burmannus recte 
adnotavit. 

ia ) tegebat quod in libris legitur error scribae est qui fortasse in 
animo habebat tegebat annos-celabat annos; qui error ortus est inde 
quod in libris legebatur aetatis mediae quaedam mulier non rudis tegebat 
annos celans elegantia ; quod non quadrat in versum qui sequitur 
animosque eiusdem pulchra invenis ceperat. itaque iam GudillS correxit 
quendam pro quedam sive qua dam\ ob id ipsum mutandum est tenebat. 

arcum retendere 3, 14, 5 velut Ovidius dixit lentosque 
retendit arcus 2 met. 420; tradidit arcus retentos 3 met» 
165 ; translate apud Quintilianum danda est tamen omnibus 
aliqua remissio . . . atque ea quoque quae sensu et anima 
carent velut alterna quiete retenduntur . 

laxare arcum 3, 14, 11 ; sic Vergilius laxi arcus Aeneid. 11, 
874; Horatius laxus arcus carm. 3, 8, 23; Ovidius laxior 
arcus rem. am. 702; denique Seneca laxavit arcus Oed. 
469; idem arcum relaxare Agam. 326. 

carpere oscula 3, 8, 12 elegantissima est poetarum imitatio; 
confer Catulli oscula decernere 68, 127; Ovidii luctantia 
oscula carpere met. 4, 358; eiusdem non oscula /rigida 
carpsi 11 her. 117; et multa sine ordine carpere oscula 
2 am. 11, 45; confer denique Phaedri delibare oscula , 4, 
24, 7 quae est imitatio Vergiliana. 

carpere iter app. 21, 1 ; similia apud Vergilium georg. 3, 
91 carpere gyrum; georg. 3, 347 viam; apud Horatium sat. 
1, 5, 95 iter ; apud Ovidium met. 11, 753 mare % 

decurrere vitam 4, 1, 10; cf. app. 2, 13 fatalis annos decur- 
ramus temporis; ita Pacuvius tr. 347 decurso itinere; Lucretius 
3, 1042 decurrere lumen vitae; idem 4, 1196 spatium de- 
currere amoris; Vergilius 2 georg. 39 inceptum decurre 
laborem; Ovidius trist. 3, 4, 33 spatium decurrere vitae . 
hoc ipsum decurrere vitam invenio apud Propertium 2, 15,41. 

quassare fulmen 4, 19, 23 ; 24 ) ita Vergilius quassare hastam 
trementem Aeneid. 12, 94; quassabat Etruscam pinum 
Aeneid. 9, 52J ; lampada quassans Aeneid. 6, 587; Ovidius 
quassanda esi ista Pelias hasta manu art. am. 1, 696. 

oculis venari viros 4, 5, 4 de puella quae oculis viros allicit; 
simili ratione dixit Plautus oculis venaturam facere ct aucu- 
pium auribus mil. glor. 990; Horatius crustis et pomis 
viduas venari avaras 1 epist. 1, 78; Ovidius quid tibi 
femineos coetus venatibus aptos enumerem 1 art. am. 253; 
idem praecipue curvis venare theatris 1 a. a. 89 et ne 
quo venentur amores refert med. fac. 27. compara Graecos, 
Xenophontem bid xwXXo <; urro tioXXujv xai aejuvcov yvvaixcov vh\pc6|nevo<; 
mem. 1,2; et Lucianum ^ipdxxeiv to?<; vem<; toi><; ocpd-aXjuiodc; asin. 4. 

* 4 ) cf., quod adnotavit Nordenius ad Aeneidos libri VI versum 587, 
cuius viri docti iudicio non accedo. 

iocum esse 1, 21,2; quicumque amisit dignitatem pristinam igna- 
vis etiam iocus est in catu gravi ; ita Catullus quoque iocum me 
putat esse moecha 42, 3 ; Horatius haec mea cura est nequ id inter- 
das neu sis iocus , sat. 2, 5, 36 ; Propertius fallaci dominae iam 
■pudet esse iocum 2, 24, 16; postea Petronius 57 nunc spero 
me sic vivere ut nemini iocus sim. simili modo usitatum est 
vocabulum risus, exempli causa apud Horatium sat. 2, 2, 
107 o magnus posthac inimicis risus et apud Ovidium fast. 
1 , 437 at deus [Priapus] omnibus ad Lunae lumina risus erat. 

inrigatus nectare venas 4, 15, 9; similia apud Plautum vino 
edentulo aetatem inriges Poen. 700 et Vergilium de Sileno 
inflatum hesterno venas ut semper Iaccho eclog. 6, 15. 

altis ab astris 2, 6, 12; per auras 2, 6, 7; ad sidera l, 6,4 
e poetarum usu posita sunt; exempla cumulare non opus est. 

medio sole 3, 19, 8 pro meridie ; similia saepe in carminibus 
velut Vergilii primi sub lumina solis Aeneid. 6, 255 ; Horatii 
supremo sole epist. 1,5, 3; ita etiam medius sol apud Marti- 
alem 3, 44, 7; sol novus apud Vergilium Aeneid. 7, 720; 
medius Phoebus apud Valerium Flaccum 3, 482; apud 
eundem primus Phoebus 2, 75 et 5, 332. 

h) Aperta poetarum singularium imitatio observatur in non- 
nullis versibus: 

1. operae pretium est examinare quomodo Phaedrus secutus 
sit sermonem poetarum comicorum ; Phaedri enim 
stilum Terentiano similem esse multi censuerunt viri 
docti, sed exempla nondum congesta sunt. 

2. Phaedro Ennii carmina non ignota fuisse vidimus quia 
ipse dixit 3 epil. 33 

ego quondam legi quam puer sententiam 
palam mutire plebeio periculum est 

qui est Ennii versus. 

3. huc referenda est fabula septima libri quarti, quo carmine 
Phaedrus consulto imitatur stilum tragoediarum 

tu qui nasute scripta destringis mea 
et hoc iocorum legere fastidis genus 
parva libellum sustine patientia 
severitatem frontis dum placo tuae 
et in cothurnis prodit Aesopus novis. 

deinde sequitur versuum tragicorum parodia: 
utinam non unquam Pelii nemoris iugo 
pinus bipenni concidisset Thessala eqs. 

Vahlenius existimat Ennium esse illum poetam cuius 
stilum Phaedrus illuserit. 25 ) 

fortasse etiam hi versus fabulae sextae libi quarti 
quos immolatos victor avidis dentibus 
capacis alvi mersit tartareo specu 
versuum tragicorum parodia sunt poeticae exaggerationis 
et ridiculi causa interserta, similes exaggerationes nonnun- 
quam occurrunt apud poetas nec solum tragicos, velut apud 
Vergilium reddit specus atri vulneris undam Aeneid 9, 700; 
praecipue apud Ovidium demisit vastam Polyphemus in alvum 
in Ibid. 385 et corporeasque dap s avidam demersit in alvum 
met. 15, 105. Phaedri versus imitatus est Prudentius 
hymn. 7, 115 

exceptus inde beluinis dentibus 
alvi capacis vivus hauritur specu. 
cf. etiam Boethii de cons. phil. lib. IV 
flevit amissos Ithacus sodales 
quos ferus vasto recubans in antro 
mersit immani Polyphemus alvo. 

erravisse autem Nordenius mihi quidem videtur in adno- 
tatione ad Vergilii Aeneid. libri VI versum 99; Vergilius 
dixit antroque remugit [Sibylla]: quem versum Phaedrus 
imitatus est mugit adytis Religio app. 6, 4; qua ex obser- 
vatione Nordenius haec efficit: Bei solchen Ueberein- 
stimmungen zwischen Vergil und Phadrus ist ais gemein- 
same Vorlage die lateinische Tragodie wahrscheinlich, die 
Phadrus (meist parodierend) stark benutzte. quid opus est 
tali circuitu uti? verisimilius est Phaedrum imitatum esse 
Vergilium quam illos poetas tragicos. * J ) 

4. Havetus recte cognovit 27 ) Phaedro iniis sententiis quae 
ante vel post fabulam leguntur Publilii Syri sententias 
exemplar fuise ad imitandum; id quod comprobat his 
exemplis : 

Publilius Syrus 214 [Ribb]: 

habet suum venenum blanda oratio. 

**) Vahlenius adnotavit ad Ennii scaen. 246: Phaedrus s u o more 
Medeae fabulam memor fortasse in paucis Ennii exponit. 

*•) etiam Georgius Thiele Nordenii sententiam exemplis non 
firmatam improbat; cf. Hermes 41, 574. 

”) in editionis maioris paragrapho 156. 

Phaedrus 1, 19, 1: 

habent insidias hominis blanditiae mali. 

Publilius Syrus 644: 

ubi coepit ditem pauper imitari perit. 

Phaedrus 1, 24, 1: 

inops potentem dum vult imitari perit. 

Havetum effugit hoc exemplum: 

Publilius Syrus 255: 

inimicum quamvis humilem docti est metuere. 

Phaedrus 1 , 28, 1 : 

quamvis sublimes debent humiles metuere. 

» 

non neglegendum est etiam Phaedri artem metricam simil- 
limam esse Publilii Syri arti.* 8 ) 

5. Maxime autem constat imitatio eorum poetarum qui 
Augusti temporibus floruerunt, praecipue imitatio Vergilii, 
in memoriam tibi reduco illum locum quem supra citavi: 

subito sacratae vatis horrescunt comae, 

tripodes moventur, mugit adytis Religio (app. 6, 3 - 4). 

quibuscum versibus compara Vergilii Aeneid. 6, 99 
talibus ex adyto Cumaea Sibylla 
horrendos canit ambages antroque remugit. 
quae verba Phaedrus non nimis ingeniose imitatus est; 
Religio enim apud Nostrum non est locus sanctus, quia 
Religio i. e. locus sanctus non ex adytis i. e. ex loco sancto 
mugire potest, sed Religio a Phaedro inter deos numerata 
est velut in fabula XI libri IV : repente vocem sancta misit 
Religio et in fabula XXVII libri I poenas ut sanctae Religioni 
penderet. Georgius Thiele cum Phaedri versibus alterum 
Vergilii locum recte comparavit: 

vix ea fatus eram tremere omnia visa repente 
liminaque laurusque dei totusque moveri 
mons circum et mugire adytis cortina reclusis ; 

ubi cortina quae est tripus metonymice pro oraculo Apollinis 
habetur. 

Alteram Vergilii imitationem cognovit Thiele 28 ) qui com- 
paravit Phaedri versus 3 prol. 51 

rem me professum dicet forsan quis gravem, 
si Phryx Aesopus potuit, Anacharsis Scytha 
aeternam famam condere ingenio suo 

M ) cf. Mulierum in editionis maioris pag. IX. 

”) Hermes 41, 574. 

ego litteratae qui sum propior Graeciae 
cur somno inerti deseram patriae decus r 
Threissa cum gens numeret auctores suos 
Linoqne Apollo sit parens , Musa Orpheo . . . 
cum Vergilii eclog IV v. 55 — 57 

non me carminibus vincet nec Thracius Orpheus 
nei Limis , huic mater quamvis atque huic pater adsit 
Orphei Cafliopeia, Lino formosus Apollo. 

Tertiam Vergilii imitationem Havetus nos docuit 30 ); Vergilius 
scripserat volucremque fuga praevertitur Hebrum Aeneid. 
1, 3fc7; Servius hunc versum castigavit quia Hebrus esset 
quietissimus fluvius etiam cum per hiemem crevisset. 
Phaedrus in eundem incidit errorem 3 prol. 59 Hebrique 
tenuit [ Orpheus] impetus dulci mora. 

Phaedrum in versu 1, 6, 4 clamorem ranae sustulere ad 
sidera forsan ante oculos habuisse versum illum Vergilii 
clamorem ad sidera tollunt Dardanidae e muris Aeneid. 10, 
262 Schwabius existimavit; quod probabile est, quia 
Phaedrus delectatur elatioris poeseos stilum ridiculi causa 
adhibere ad suam materiam deteriorem. 

Denique nonnullae locutiones sumptae sunt e sermone 
Vergilii: 

delibare oscula 4, 24, 7, quod invenis apud Vergilium tan- 
tum in illo versu summaque per galeam delibans oscula fatur 
Aeneid. 12,434; apud eundem oscula libavit natae Aeneid. 1,256. 

enumeravimus iam supra inter adiectiva elegan tissima vo- 
cem ramosus 1, 12, 5 quo epitheto Phaedrus designat cornua 
cervi; quam esse imitationem Vergilii exemplis probavimus, 
denique quis dubitet quin haec verba frena spumantia 3, 6, 7, 
sumpta sint e Vergilio qui ea saepe adhibet? 

Consulto et cogitata est imitatio quaedam in versu Aesopus 
ibi stans naris emunctae senex 3, 3, 14; cui non in mentem venit 
Horatii qui Lucilium appellavit senem emunctae naris 1 
sat. 4, 8? 

Saepius imitatus est Phaedrus Ovidium ; compara versus 
Ovidii trist. l, 1 , 85 

et mea cymba semel vasta percussa procella 
illum quo laesa est horret adire locum 

ao ) in editionis maioris paragrapho 155. 

cum Phaedri sententia 

nemo libenter recolit qui laesit locum 1, 18, 1 31 ). 

iam Burmannus cognoverat Phaedrum in versibus 3, 10 

dum quaerunt lumen dum concursant familia 
ad lectum accedit , tentat in tenebris caput 
lucerna allata simul adspexit filium 
quaedam transtulisse ex Ovidii fast versibus 2, 347 sqq. 
interea tunicas ora subducit ad ima ; 
horrebant densis aspera crura pilis, 
cetera tentantem cubito Tirynthius heros 
reppulit. e summo decidit tlle toro, 
fit sonus ; inclamat comites et lumina poscit 
Maeonis ; illatis ignibus acta patent. 

denique Ovidius de pavone dixerat med. fac. 53 
laudatas homini volucris Junonia pennas 
explicat et forma muta superbit avis 

et met. 1, 723 

excipit hos volucrisque suae Saturnia pennis 
collocat et gemmis caudam stellantibus implet. 

quibuscum verbis compara Phaedri versus 3, 18, 7 

nitor smaragdi collo praefulget tuo 
pictisque plumis gemmeam caudam explicas, 
quo mi inquit mutam speciem si vincor sono r 

Proposui apertas poetarum singularium imitationes, En- 
nii, poetarum tragicorum, Publilii Syri, Vergilii, Horatii, Ovi- 
dii. quamquam Ennium Phaedrus ipse citavit et stilum poeta- 
rum tragicorum in una fabula consulto se derisisse fatetur, 
tamen restant nonnullae imitationes quae nobis parvam 
eius inventionis felicitatem comprobant. 


i) Ex ipsa rerum natura sequebatur, ut ea quae a 
consuetudine vulgari discedunt, accuratius tractaremus; 
itaque hoc caput longius factum est quam ut omnia quae 
ex eo efficiuntur memoria teneamus, non inutile igitur 
videtur esse rem dissolutam recolligere et in artius con- 
stringere. 

Nonnumquam Phaedri sermo assurgite simplicitate sua; 
qua in re inprimis laudanda est brevitas et verborum 
et rerum, nec non etiam varietas qua commutat ora- 

•*) estne hoc vetus proverbium? 

tionem. praeterea admiranda est in nonnullis appositis 
praeter varietatem elegantia quoque verborum, inprimis 
delectatur hic poeta iucunda varietate in appellandis ani- 
malibus. adhibuit etiam translationes verborum ut 
stilum augeat; ad id ipsum substantiva ornavit epithetis 
quibus interdum magna inest elegantia, denique e poetarum 
sermone imitando depromptae sunt non paucae voces 
atque compositiones verborum, itaque severius de Phaedri 
sermone indicasse nobis quidem videtur Causeretus qui 
scripsit: 32 ) acres illas et vividas voces non reperit , quae non 
modo rem legentes docent , sed etiam quasi depingunt '. ita 
enim omni colore ac lumine orba est Phaedri oratio , ut vix 
unum aut alterum vocabulum, quod sententiam figuret atque 
illustret , in quinque illius libris referias ; et paulo infra: 
paucissimae vero sunt egregiae illae verborum translationes 
magnisque intervallis apparent . 

sed erit opus ut nostrum quoque iudicium et corri- 
gamus et suppleamus. 

addendum est stilum elatiorem non solum in singulis inveniri 
vocibus, sed etiam per totos versus vel adeo fabulas patere, 
velut in versibus 

tunc sic deorum genitor atque hominum sator 3 *) 3, 17, 10; 

ubi inrigatus multo venas nectare 

sero domum est reversus titubanti pede ; 

tum semisomno corde et errore ebrio ... 4, 16, 9; 

faciem ad serenam subito ut mutatur dies 4, 18, 5; 

modesto gressu sancta incessit Veritas 

at trunca species haesit in vestigio app . 4, 18 — 19; 

utilia nobis quae sint dic Phoebe obsecro 

qui Delphos et formosum Parnasum incolis 

quando sacratae vatis horrescunt comae 

tripodes moventur mugit adytis Religio 

tremuntque lauri et ipsa pallescit dies . 

voces resolvit icta Python numine app. 6, 1 — 6 ; 

repente caelum Veneris misericordia 

8I ) in dissertationis de Phaedri sermone pag. 16. 

* 8 ) P et R habent iunc sic deorum gentium atque hominum sator , V 
recte genitor pro gentium. Miillerus proposuit coepit adnotans in 
commentariolo: coepit ; vulgo genitor , nitnis incondite, cum sequatur sator ; 
apparet quartum huius versus vocabulum in archetypo non satis potuisse legi, sed 
Phaedrus ipse dixit 4, 19, 22 consedit genitor tum deortuu maximus ; ita 
etiam Vergilius caeli genitor Aeneid. 9, 630; hominum sator atque deorum 
Aeneid. 1, 254; et Ovidius deum genitor amor. 1, 13, 45 

ventis movetur intonat mundi fragor 

noctemque densis horridam nimbis parit; 

lux rapitur oculis et simul vis grandinis 

effusa trepidos passini comites dissipat 

sibi quemque cogens petere praesidium fuga app. 14, 15 — 20. 

maxime in dialogis ars narrandi iucundior apparet, velut 
in fabula VIII libri tertii, in fabula XXI libri quarti, in 
eiusdem libri fabula XXV, denique in fabula VII libri 
tertii quam supra citavimus. 

porro in prologis et epilogis dictio poetica non agnosci 
non potest, exempli causa in prologi libri tertii versu octavo 
et sequentibus: 

fortasse dices aliquae venient feriae 
quae me soluto pectore ad studium vocent , 
legesne quaeso potius viles nenias 
impendas curam quam rei domesticae 
reddas amicis tempora , uxori vaces , 
animum relaxes , otium des corpori . 
ut adsuetam fortius praestes vicem ? 
mutandum tibi propositum est et vitae genus 
intrare si Musarum limen cogitas . 
ego quem Pierio mater enixa est iugo 
in quo tonanti sancta Mnemosyne Jovi 
fecunda novies Artium peperit chorum , 
quamvis in ipsa paene naius sim schola 
curamque habendi penitus corde eraserim 
et laude invicta vitam in hanc incubuerim . 
fastidiose tamen in coetum recipior . 

optimum est carmen fabula VII libri tertii, de qua accla- 
mamus Schwabio dicenti: haec fabula ... est ex praestan- 
tissimis; sive spectes argumenti delectum sive dialogi facilitatem 
et elegantiam . sive brevitatem et simplicitatem . 

III. 

PHAEDRI SERMONEM ESSE MIXTUM 

DEMONSTRATUR. 


Multis comprobare exemplis conati sumus nonnunquam 
sese efferre Phaedri sermonem; quam orationis elegantiam 
ut assequeretur varia conatus est quae enumeravimus; 
attamen non abnuerimus Phaedrum parva inventionis 
felicitate esse praeditum id quod facile est ad intellegendum; 
nam inter epitheta quibus animalium nomina eleganter 
ornavit vix quidquam invenies quod ingeniose novaverit, 
adhibuit deinde translationes verborum et adiectiva ornantia 
diu contrita, quin etiam nonnulla adiectiva descriptiva 
quibusque summus inest nitor e certorum poetarum sermone 
sumpta sunt, tum omnes omnino voces et locutiones 
quarum poeticum colorem laudaveris iam apud priores 
poetas inveniuntur, quid dicam de iis versibus in quibus 
etiam apertior est poetarum illorum imitatio? 

Primum sermonis simplicitatem admirati sumus et eam 
esse postulandam ostendimus, vidimus deinde Phaedrum 
haud raro etiam esse secutum poetarum sermonem, itaque 
Phaedri stilus non est unus atque purus, sed mixtus, ita ut 
eum in eorum scriptorum orationis prosae numero potius 
habendum esse arbitremur qui colores poeticos quasi 
lumina imposuerunt sermoni, quam sententiam inspectis 
nonnullis defendemus fabulis. 

ante oculos quaeso ponas fabulam primam libri primi: 

ad rivum eundem lupus et agnus venerant 
siti compulsi ; superior stabat lupus 
longeque inferior agnus . tunc fauce improba 
latro incitatus iurgii causam intulit ; 
cur inquit turbulentam fecisti mihi 
aquam bibenti ? laniger contra timens: 
qui possum quaeso facere quod quereris lupe r 
a te decurrit ad meos haustus liquor . 
repulsus ille veritatis viribus: 
ante hos sex menses male ait dixisti mihi . 
respondit agnus: equidem natus non eram . 
pater hercle tuus ibi inquit maledixit mihi, 
atque ita correptum lacerat iniusta nece, 
haec propter filos scripta est homines fabula 
qui fictis causis innocentes opprimunt. 

credideris te legere orationem prosam versibus conceptam, 
ex qua tamen pauca elucent; dixit enim fauce improba 
incitatus pro fame incitatus; lupum appellat latronem 
varietatis causa ut ovem lanigerum; turbulentam 
fecisti dixit pro turbavisti; brevitatis causa omisit semel 
inquit; ad meos haustus dixit pro ad me bibentem; 
admiranda sane est brevitas versus: atque ita correptum 
lacerat iniusta nece. 

properemus ad fabulam octavam libri primi: 

qui pretium meriti ab improbis desiderat 
bis peccat ; primum quoniam indignos adiuvat f 
impune abire deinde quia iam non potest, 
os devoratum fauce cum haereret lupi 
magno dolore victus coepit singulos 
illicere pretio ut illud extraherent malum, 
tandem persuasa est iure iurando gruis 7 
gulaeque credens colli longitudinem 
periculosam fecit medicinam lupo, 
pro quo cum pactum flagitaret praemium 
ingrata es inquit ore quae nostro caput 
incolume abstuleris et mercedem postules. 

facile hi versus relaxari possunt in orationem prosam; 
nam ex orationis simplicitate unus tantum versus assurgit: 

gulaeque credens colli longitudinem. 


3 



ita in omnibus fere fabulis res habet, illa Carmini 
aptiora atque poetica quae in capite altero enumeravimus, 
quasi colores atque lumina imposita sunt sermoni ; quod nobis 
Livii sermonis affert memoriam, simillimus autem est 
aequalium sermo; Velleius Paterculus, Annaeus Seneca, 
Curtius Rufus alii orationem prosam poeticis coloribus 
ornant, ita Phaedri quoque sermo notabilis est, cuius 
fundamentum est oratio prosa, sed quae eo ornamento 
utitur quod illis temporibus conveniebat, coloribus scilicet 
poeticis, neque differentia est nisi quod illi erant scriptores 
solutae orationis, Phaedrus autem verba inclusit versibus. 

IV. 

DE VOCIBUS AC LOCUTIONIBUS QUAE RARO 
INVENIUNTUR APUD ALIOS SCRIPTORES. 

Nonnullae voces atque compositiones verborum quas 
Phaedrus adhibet ante eum in litteris raro comparent, 
huc referenda sunt pauca animalium quorundam nomina 
velut graculus 1, 3, 4; scrofa app. 17, l; grilli, scarabaei, 
locustae app. 30, 7; deinde haec vocabula obscena: corpus 
pro testiculis 3, 11, 3; veretrum 4, 14, 1; merda 4, 18, 25 
aliaque eius generis quae apud Catullum similesque scriptores 
occurrunt velut culus 4, 18, 36; naturae partes 4, 15, 5; 
cunnus app. 3, 3. quis miretur haec vocabula non saepius 
inveniri in litteris? 

praeterea Phaedrus nonnullas voces adhibet significatione 
quadam quae rarius occurrit; dico haec nomina substantiva: 

Attici pro Atheniensibus 2 epil. 1 et 3, 14, i. 1 ) 

collum de lagona 1, 26, 10 dixit velut Cato amphorarum 
defracto collo puram impleto aquae purae r. r. 88, 1; 
et Plinius collum lagonae 28 h. n. 174; idem colla 
fictilia 17 h. n. 161. huc referri potest etiam illud Mar- 
tialis amphorae cervix 12, 32, 14 et Petronii 34 am- 
phorarum cervices?) 

') cf. Nipperdey ad Cornelii Nepotis Thras. 3, 1: Attici wird sonst 
in guter Prosa in Bezug auf Sprache, Charakter, Sitte, Bildung u. dgl. 
gesagt; in politisctaer Hinsicht Athenienses; in dieser Bedeutung hat 
es Nepos noch Timoth. 2, 2. Ep. 6, 1 addas Ciceronis Brut. 224 
veteres Atticorum comoediae . 

*) cf. quod adnotavit Birt ad Vergilii Catal. 12, 8. 


3 * 

genus pro genere scribendi 2 prol. 1 

exemplis continetur Aesopi genus; 

Schefferus hunc versum ita interpretatus est: genus 
= genus mortalium) continetur (= continetur in officio, 
coercetur, docetur) exemplis (= fabulis) Aesopi, sed genus 
pro genere humano inauditum est, nam semper aliquid 
addi solet ut hominum , humanum , mortale , mortalium , 
aut e verbis quae antecedunt simile quid cogitatione 
suppleri potest, praeterea si Schefferi interpretatio recta 
esset: homines docentur fabulis Aesopi, nonne hoc idem 
esset ac versus alter nec aliud quidquam per fabellas 
quaeritur , quam corrigatur error ut mortalium ? non sum 
primus qui alteri interpretationi faveat quae ratione postu- 
latur: Aesopi genus (=t 6 Aioc&*e>ov) continetur fabulis i. e. 

continet fabulas, se continet intra fines generis fabularum; 
quae significatio vocis contineri apud Ciceronem et alios 
obtinet. — Phaedrus ipse hanc vocem genus iterum 
absolute adhibet 4 prol. 13 usus vetusto genere sed rebus 
novis; Cicero aliquid addere solet: scribendi ad Att. 12, 
40, 2; orationis orat. 96 similiaque plura; sed apud eundem 
scriptum videmus omnino in illud genus eum Crassi magni- 
ficum atque praeclarum natura ipsa ducebat ; de orat. 2, 89. 

margo 4, 9, 4 de structura quae claudit puteum; similia 
inveniuntur de ripis fluviorum velut apud Varronem 
r. r. 3, 5 flumen quod per villam fluit . . . marginibus lapideis ; 
apud Ovidium in margine ripae procubuit met. 1, 729; 
de fontibus apud Ovidium met. 3, 161; de mari 
apud Statii Theb. 3, 407; de stagno apud Lucan. 9, 
353. cur non de puteo? 

raro occurrunt apud priores scriptores haec nomina adiectiva: 
pelagius 4, 23, 7 
comosus 5, 8, 2 
coniugalis app. 14, 10. 

haec verba ante Phaedrum non sunt usu recepta neque nisi 
rarissime leguntur: 

attestari 1, 10, 3 
lucubrare app. 13, 13 
baiulare 4, l, 5 

persalutare 4, 12, 4 
praegustare 4, 24, 4. 
quis porro miretur verba: 
cacare 4, 18, 25 
Concacare 4, 18, 11 

ventrem continere 4, 19, 32 raro exstare in litteris? 

nonnulla verba ea significatione qua Phaedrus ea adhibuit non 
inter usitata sunt referenda, dico verba: 

revocare 1, 26, 7 pro rursum invitare, Graecorum dvtixaXetv, 
apud Ciceronem tantum inveni in orat, pro Rose. Am. 
paragr. 18 domum suam istum non fere quisquam vocabat ; 
nec mirum , qui neque in urbe viveret neque revocaturus esset ; 
cf. Lactantium 6, 12 idem deus praecepit ut si quando cenam 
f araverimus eos in convictum adhibeamus qui revocare non 
possint et vicem reddere . 

Sequi 1, 5, 9: me sequetur tertia pars i. e. mea erit sine 
ullo labore; similia occurrunt in monumentis ubi scriptum 
videmus H. M. H. N. S. i, e. hoc monumentum heredem 
non sequitur; inde Horatius dixit heredes monumentum ne 
sequeretur 1 sat. 8, 13; simili sane modo Sallustius ubi 
malos praemia sequuntur frg. 1 hist. et Velleius Paterculus 
Codrum aeterna gloria , Athenienses secuta victoria est 1, 2; 
denique Curtius Rufus omnia sequuntur armatos 5, 1. 

excipere pro sequi 2, 8, 10: spatium diei noctis excipiunt 
vices pro nox sequitur diem vel vesperascit dies; ita 
Cicero cuius [Herculis] corpore ambusto vitam eius et vir- 
tutem immortalitas excepisse dicatur pro Sest. 143 et Livius 
tristem hiemem gravis pestilensque aestas excepit 5, 13; 
postea Plinius violis succedit rosa . . . rosam cyanus excipit 
h. n. 21, 68. 

Transeo ad nonnullas compositiones verborum minus usi- 
tatas attamen non inauditas velut: 

effundere sarcinam 3, 15, 6; ita Cicero quae te beluam ex 
utero non hominem fudit Pis. frg. 5; idem translatione 
hinc petita quae [terra] gravidata seminibus omnia pariat 
et fundat ex sese de nat. deor. 2, 83; cf. ibid. 2, 156 et 2, 
129; Vergilius quem candida Maia Cyllenae gelido conceptum 
vertice fudit ; Servius adnotavit ad hunc locum : celeritatem 
parientis ostendit , quod infantibus dicitur omen felicitatis 
adferre . denique Iuvenalis dixit sed tua nunc Mycale 

pariat licet et puer os tres in gremium patris fundat semel 5, 143. 

sed ne effundere quidem sine exemplo est; Seneca 
enim dixit animalia e materno utero . . effusa epist. 121, 
18 et Iuvenalis cum tot abortivis fecundam Julia vulvam 
solveret et patruo similes efftinderet offas 2, 32; cf. etiam 
Quintii, decl. maior. 6, 10 et Apul. met. 5. 

vocem praecludit metus 1, 2, 26; similia apud Plautum 

Cas. 053 timor praepedit dicta linguae ; ibid. 704 timor 
praepedit verba ; apud Terentium Eun. 977 lingua haeret 
metu; apud Vergilium vox faucibus haesit Aeneid. 3, 48; 
apud Livium quamquam vel inimicissimis praeclusisse vocem 
videtur 33, 13; denique apud Ovidium linguae meae prae- 
cluditur usus 2 met. 658. Phaedrus ipse hanc locutionem 
iterum adhibet 1, 23, 5 linguam vis meam praecludere. 
confer etiam Sophoclis versum x^oit av et ^ -fXc&ooav ^xetoot 
<P<5|3os Antig. 511. 

culpae esse proximum 1, 10, 5®); similia apud Teren- 
tium a me culpa est procul Ad. 348; apud Valerium 
Maximum propior publicae religioni quam privatae cari- 
tati 1, 1, 10; apud Valerium Flaccum at quibus invito 
maduerunt sanguine dextrae si fors saeva tulit miseros , si 
proxima culpae 3, 301 ; confer etiam Ammianum 27, 10, 
11 cui periculo adeo proximus fuit ut . . , maxime Tertulli- 
anum de Pallio 4 culpae prope est; huc referenda est etiam 
locutio affinem esse alicui rei quam Cicero saepe 
adhibet de invent. 2, 32; 2, 129; Catii. 4, 6; compara 
praeterea Plautum Trin. 79 culpam ab se segregare , Ovi- 
dium trist. 1, 2, 98 a culpa facinus scitis abesse mea , 
Sophoclem Trach. 257 ToObe xou TictO-otx;. 

aliquid rapere ad se 3 prol. 46 urbana videtur esse locutio 
quam adhibet Cicero quoque de off. 1, 9 utilitas ad se 
rapere, honestas contra revocare ad se videtur et de off 2. 
10 totos ad se convertit ct rapit [admiratio] . 

facere corpus 3, 7, 2; contrarium est corpus amit- 
tere; Graeci dicunt oronaToxotEtv ; ita Celsus quoque de 
med. 7, 3 potionesque corpori faciundo aptae, hac signi- 
fatione corpus occurrit etiam apud Ovidium 3. heroid. 
141 abiit corpus colorque et apud Claudianum in Eutrop. 
2, 380 abundans corporis. 

8 ) in libris legitur proximavi (P) vel obnoxiam (N) vel noxiam (R); 
Havetus adnotavit ad hunc locum: fuerat puto in archetypo culpae 
pnoxiam, incohata iterum syllaba pae. quod non verisimile est; 

. lectio libri P satis defendi potest optimis auctoribus. 

DE VOCIBUS LOCUTIONIBUSQUE QUAE 
APUD PHAEDRUM PRIMUM OCCURRERE 

VIDENTUR. 

Phaedrus ut alii scriptores nonnulla adhibet singu- 
laria quae apud ceteros auctores non inveniuntur; sed a 
veritate prorsus aberrant qui omnia Phaedri singularia 
parum latine dicta esse existimant; relinquamus Phaedfo 
singularia sua neque supponamus vocabula usitata, quia 
hinc vel inde rarioris locutionis exemplum protrahi aut reper- 
tis novis Phaedri codicibus status rerum facile mutari potest. 

a) Apud Phaedrum primum apparent adhibitae hae voces : 
alapa 2, 5, 25 et 5, 3, 2 
ardalio 2, 5, l • 
derisus 1, 11, 2; 5, 7, 3 
consiliator 2, 6, 2 
terraneola app. 30, l. 1 ) 

secundum leges linguae Latinae formata sunt haec femi- 
nina: 

potrix 4, 5, 25; potor invenitur apud Horatium carm. 2, 
20, 20; 1 epist. 19, 2, apud Propertium alios; Terentius 
Andria 232 et multo post Sidonius 2 ep. 9 adhibent vocem 
compotrix. 

insidiatrix, app. 27, 4; Ammianus adhibet hanc vocem 
adiectivorum modo 27, 10, 11; 24, 4, 29. 

Haec adiectiva nomina apud Phaedrum primum leguntur; 
vulpinus 1 , 28, 3; a vulpe recte derivatum; apud Plinium 
scriptum videmus vul-pinam linguam habentes n. h. 28, 
172 et vulpinum iecur 28, 197 et vulpinus sanguis 32, 44. 

‘) cf. Ulbricht de animalium nominibus Aesopeis, diss. Marb. 
1908 pag. 29 sqq. 

auritulus 1 , 11 , 6; in libris P et D est auriculus, in 
R auriculas, auriculae deminutive pro auribus positum 
hoc loco sensu caret ; Rigaltius igitur recte : a u r i t u 1 u s ; quod 
est deminutivum participii auritus ; quae vox auritus invenitur 
apud Vergil. georg. 1, 308 de leporibus; cf. Horat. od. 1, 
12, 11 auritas fiaibus canoris ducere quercus) ita Plautus 
in Asin. prol. v. 4: facere nunc iam tu -praeco omnem 
auritum poplum-, auritus de asino positum est apud 
Ovid. am. 2, 7, 15 ut auritus miserandae sortis asellus. 
cum deminutivo auritulus Schwabius recte comparavit 
alia adiectiva ut barbatulus, nasutulus, eruditulus 
similiaque plura. 

alticinctus 2, 5, 1 1 ; cf. Graecorum ; receptum erat alte 

cinctus apud Horat. sat. 2, 8, 10 et Senec. epist. 92, 
35; cf. altius cinctus apud Horatium et Petronium, 
non est vero cur corrigamus libros ; similia enim adiectiva 
nobis probant formam a 1 1 i c i n c t u s, ut a 1 1 i s o n u s et a 1 ti- 
tonans. 

nocivus 1, 29, 3; librorum lectionem viri docti delent; 
sed vindicatur satis loco Plin. h. n. 20,2 pecori praecipue 
nociva. 

Inusitata sunt haec adverbia: 
irate 4, 26, 14 

fracte app. 8, 2. 

Unum verbum nusquam alibi recurrit: degrunnire 5, 7, 
24; sed est recte formatum. 


b) Nonnullas voces Phaedrus ea notione usurpat qua 
ante eum non reperiuntur; dico 

haec nomina substantiva: 

improbitas 1, 5, 11 pro aviditate vel insatiabilitate, ut 
Phaedrus saepe dixit improbus pro i nsatiabilis. cf. 
praeterea Plin. h. n. 29, 28 Homero fastidio non fuit inter 
proelia deorum improbitatem muscae describere et h. n. 19, 
126 improbitas alitum depascentium semina. 

res pro fabula; 1, 13, 13 hac re probatur quantum in- 
genium valet. 1, 27, 1 haec res avaris esse conveniens 

Artes quasi personae pro Musis 3 prol. 19. multo post 
Martianus Capella scripsit puellae quam plures, quarum 
Artes aliae , alterae dictae sunt Disciplinae subinde quae 
virgo effuderat colligebant 2, 138. a ) 

cirri 2, 5, 13 translate pro fimbriis, filamentis. 

contubernium 2, 4, 4 de militum convictu latiore sensu 
transtulit ad domicilium bestiarum, ut dixit sedes de 
bestiarum domiciliis 1, 3, 13; cf. Plin. h. n. 11, 26 si 
speratur longior proventus , adiciuntur contubernia fucis et 
Apul. met. 9, 13 de meo (i. e. asini) iumentario contubernio 
quid . . . memorem f 

cortex pro testa de testudine 2, 6, 12; postea apud Plin. 
h. n. 9, 40; 11,228 saepius; cf. etiam Lucret. 4, 935 fere 
res omnes aut corio sunt .... aut cortice tectae. 

coetus 3 prol. 23 absolute pro poetarum coetu nusquam 
alibi recurrit. 

haec nomina adiectiva: 

necopinus 1, 9, 6 significatione activa pro necopinans; 
postea apud Stat. silv. 1, 3, 53 et Ausonium grat. act. ad 
Grat. 12. 

contumax de inanima quadam re’4, 8, 5 
gemmeus de cauda pavonis 3, 18, 7 

litteratus i. e. litteris clarus ; de quibus adiectivis iam supra 
disputavimus. 

non ante Phaedrum inveni haec verba novum significatum 
offerentia : 

recolere 1 , 18, 1 pro rursus habitare, denuo venire ad. 
dedicare librum 3 prol. 30 3 ) 

extundere 1, 21, 9: calcibus frontem extudit ; translate 
obvium quidum est hoc verbum apud optimos srciptores. 

*) Birtius mihi adnotavit ad hunc dissertationis locum : fortasse 
igitur Varro hac in re praeiverat; nam Martianum Varronis Menippeas 
imitatum esse verisimile est. 

*) cf. Rud. Graefenhain de more libros dedicandi, dissert. 
Marb. 1892. 

d) denique nonnullas enumero locutiones compositas quae 
Phaedri propriae atque singulares videntur esse: 

repulsam sentire I, 3, 16; repulsa coniungi solet cum 
verbis ferre, referre, accipere, pati. 

fugere de conspectu 1 , 16,6; receptum erat fugere conspec- 
tu m; sed ratio certe nulla adversatur quae non patiatur dicere 
fugere de conspectu velut Martialis scripsit 9, 88 
aper fugit de cavea et multo post Augustinus civ. 22, 8 
de conspectu populi abire. 

onus naturae deponere 1 , 18, 5; verborum continuatio est haec: 

instante partu mulier actis mensibus 
humi iacebat flebiles gemitus ciens, 
vir est hortatus corpus lecto reciperet 
onus naturae melius quo deponeret. 

onus naturae deponere idem valet ac fetum depo- 
nere; ut enim Ovidius dixit onus uteri her. 11, 64 et 
onus gravidi ventris 2 am. 13, 1, ita Phaedrus onus 
naturae, i. e. uteri, quae interpretatio firmatur loco 
Ciceronis de div. 2, 70 parere quaedam matrona cupiens , 
dubitans essetne praegnan s , visa est in quiete obsignatam habere 
naturam, i. e. uterum, aibotov; natura pro genitalibus non 
inusitatum est, ut lexica docent. 

nisi hanc mavis sequi interpretationem, altera est etiam 
simplicior; onus naturae explicari potest per onus 
a natura impositum compararique possunt e Phaedro 
ipso huius rei exempla : 5, 5, 33 pervellit aurem vero quem 
celaverat et cum dolore vocem naturae exprimit ; app. 9, 11 
tum denique illa fassa est naturae malum ; app. 20, 5 in ter- 
ram abripiens excutit praedam maris similiaque piura. 
errat qui ut Mullerus huc referre velit naturae 
partes 4, 16, 5 quibus scilicet significantur genitalia, 
quia praeterea omnes consentiunt libri, non est cur scri- 
bamus una cum Heinsio, quem multi viri docti secuti sunt, 
onus maturum; quae locutio est quidem nota poetis, 
id quod non negamus; sed hoc nos cogere non potest ut 
Phaedro sua demamus verba quae non absurde dicta sunt. 

premente partu app. 17, 1; cf. 1, 18, 1 instante partu; 
similis locutionis non inveni exemplum, in N et V legitur 
tremente partu, quod rem oculis non ita subicit ut 
premente partu, quae lectio firmatur Romulo. 

vagitus cieo app. 3, 12; occurrunt compositiones verborum 
vagitus dare et edere; sed ut Phaedrus ipse 1, 18, 

3 et 4, 24, 1 gemitus cieo , ut Vergilius adhibuit fletus 
cieo Aeneid. 3, 344 et gemitus cieo georg. 3, 517 4 * 6 ), ita 
Phaedro licuit dicere vagitus cieo. 

famam trahere app. 8, 3; compara cognomen trahere ex 
aliqua re Cicer. Phil. 3, 16; nomen trahere ab Ovid. 
met. 4, 291; 8, 230; appellationes trahere a nomine alicuius 
Curt. 4, 8, 2; legio Martia quae mihi videtur divinitus ab 
eo deo traxisse nomen Cicer. Phil. 4, 5. 

soluto pectore ®) 3 prol. 8, insolens est locutio, qua frequen- 
tior est animo soluto; compara tamen Tibuli. 1, 7,40 
pectora tristitiae dissoluenda dedit. 

poenas oppetere 3, 16, 2; cf. mortem vel letum et 
pestem oppetere. 

apertum pignus 5, 5, 37 i. e. manifestum et certum argu- 
mentum ; occurrit certum pignus apud Ovidium aliquoties ; . 
Cicero dixit magna et multa pignora Phil. 13, 8. 

curatio venit ad sanitatem 5, 7, 12 est prorsus insolitum; 
fortasse comparari potest versus Propertii 3, 24, 18 
vulnera ad sanum nunc coiere mea. 

aevum ducere 1 , 31, 7 apud Senecam tantum inveni 
Phaedr. 452 aevum per suos duxit gradus; Horatius 
semel dixit aevum traducere epist. 1, 18, 97. 

reddere tempora alicui 3 prol. 12; et vacare alicui 3 prol. 
12 i. e. fabulari cum aliquo vix invenies apud alios scrip- 
tores ; compara tamen Ovidii dare tempora studiis ex 
Pont. 2, 9, 50. 

animus est abire 3, 7, 25; potare est animus 3, 16, 13; mihi 
mens est facere aliquid 3 prol. 49 e sermone cottidiano 
assumpta esse videntur. 


4 ) cf. tinnitus cieo (Verg. georg. 4, 64), murmur (Verg. georg. 1, 110), 

mugitus (Verg. Aen. 12, 104), flebiles questus (Senec. Phoen. 387). 

6 ) in libris P et R 1 legitur solito pectore quod aptum sensum 
non praebet. 



mendacium limare 3, 10, 49 pro detegere, scrutari; quae 
lectio multis est suspecta; 6 ) sed ut Cicero dixit veritas 
ipsa limatur in disputatione de off. 2, 35, ita licuit Phaedro 
dicere mendacium limare. 


facere partes facinoris app. 16, 5; accedit proxime Ciceronis 
locutio partes agere Mur. 3, 6. 


cum libitum est 3, 15, 4 quod Schwabius recte vertisse 
videtur: wenn sie ihren tierischen Trieb befriedigt hat. 
spectat nimirum illud libitum ad libidinem coitus, quae 
interpretatio elucet e Phaedri versibus. 


fauce improba incitatus 1, 1 , 3; in libris legitur face P, 
fauce R. face improba incitatus, i. e. ira vel desi- 
derio improbo incitatus, ita fax occurrit pro stimulo 
apud Val. Max. 7, 3, 10 amantissimus quidam jilii, cum 
eum inconcessis ac periculosis facibus accensum ab insana 
cupiditate inhibere vellet ; pro ira apud Pallad. r. r. 8, 4, 
15 ut facem libidinis augeat dilatio voluptatis. Burmannus 
pro rabie ventris capi posse putat afferens Senec. 
Thyest. 170 qua cum percaluit sanguis et igneis exarsit 
facibus. 

sed melior est altera lectio fauce; fauce improba 
incitatus i. e. ut Schwabius recte explicavit magna ei 
insatiabili vorandi cupiditate stimulatus. Bentleius postula- 
verat cum incitatus dixeris, intellegas oportet affectu aliquo 
vel appetitu et sane nonnulla huius significationis exempla 
nobis praesto sunt ex optimis scriptoribus; apud Vergi- 
lium scriptum videmus 

ille (lupus) asper et improbus ira 
saevit in absentes-, collecta fatigat edendi 
ex longo rabies et siccae sanguine fauces ; A en. 9, 62. 

ita etiam Horatius pocula arente fauce trahere epod. 14, 4. 
sunt qui iungant: fauce improba intulit causam 
iurgii, ita ut fauce sit idem ac voce vel ore. sed 
quid tum illud incitatus? respondent: incitatus est lupus 
propter gradum citum aut incitatus est idem atque 
impetu incitato, sed iauce pro ore locum non 


*) cf. Lachmannum ad Lucret. 3, 11. 

habet; fauces interdum sunt via vocis, nusquam vox 
ipsa, itaque haec sententia qua vocabula falso coniunguntur 
repudianda est. 

ut Caesar dixit b. c. 3, 24, 2 incitatus omni celeritate et 
studio et Cicero de senect. 12 maxima incitatus voluptate 
corporis ; de off. 1, 23 aut ira aut aliqua perturbatione 
incitatus ; 2 leg. 56 odio incitatus , ita Phaedrus fauce im- 
proba incitatus , ubi fauce idem fere est quod fame; sed 
non opus est fame cum Rittershusio et Bentleio in tex- 
tum recipere, quia fame si scriptum fuisset, tam perspi- 
cuam lectionem nullus mutavisset librarius, non damno 
hanc lectionem fauce improba incitatus , non novi tamen 
exemplum similis locutionis. 

inexplicabile videtur Burmanno iugum flagello temperare 3, 
6, 6, quia iugum nullo moderamine eget; itaque cum hac 
locutione non convenit Horatii carm. 1, 8, 6 ora frenis 
temperare ; neque iugum capi potest de iugatis mulis, quia 
unus tantum mulus in fabula commemoratur, propterea 
Schwabius explicavit: qui iugum meum flagello] temperat 
i. e. qui me quae iugum gero flagello temperat, sed confitetur 
ipse *insolentioris huius locutionis exemplum desiderari". 
Burmannus qui commendaverat tergum flagello tem- 
perat meum, postea sententiam mutavit adnotans: „an 
aliquis ex veteribus dixerit temperare flagello tergum pro 
impellere equum vel mulam ut celerius eat nescio." sed 
illa Burmanni coniectura probabilis est quia hic versus 

tergum flagello temperat lento meum 
optime respondet illi 

et ora frenis continet spumantibus. 

attamen quia et huius coniecturae et librorum lectionis exem- 
plum desideratur, sequimur libros. 

fatale exitium 2 epil. 18; ita libri; sed exitium semper notat 
mortem sive perniciem, quod ad sensum huius loci non 
quadrat, multas igitur temptaverunt coniecturas viri docti, 
ex quibus probabiles sunt Bentlei eventum et Gruneri 
exilium, sed hic locus sanari non posse videtur. 

de locutionibus semisomno corde, tacito corde, durato corde, 
quae apud ceteros scriptores non inveniuntur, disputavimus 
supra pag. 20. 



ex vocibus Graecis permultis quas Phaedrus in sermonem 
intexuit 1 ) inusitatae fuisse videntur ante Phaedrum: 

antidotum 1, 14, 3 

strophae pro fallacia fraudulenta 1, 14, 4 
pera 4, 10, 1 
tribas 4, 15, 1 
pycta 4, 25, 4. 


*) cf. Causeretl dissert. pag. 33—35, ubi viginti sex vocabula 
Graeca enumerata sunt. 

VI. 

DE NONNULLIS DICENDI PROPRIETATIBUS. 

a) Phaedrus persaepe abstractis usus est pro concretis, 
id quod sermonem reddit ieiunum atque humilem, hanc for- 
mam loquendi inveniri in illis sententiis quae ante vel post 
fabulam ipsam leguntur non miramur, quia hae sententiae 
a fabularum poetis universe et philosophica ratione enun- 
tiantur. ita apud Phaedrum scriptum videmus: 
hac re probatur quantum ingenium valet 
virtute semper praevalet sapientia 1 , 13 . 
hoc pertinere vere ad illos dixerim 
quorum stultitia quaestus impudentiae est 1 14 ; 1 ) 
quamvis sublimes debent humiles metuere 
vindicta docili quia patet sollertiae 1 , 28 ; 
verum est aviditas dives et pauper pudor 2 , 1 ; 
quantum homo bilinguis saepe concinnet mali 
documentum habere stulta credulitas potest 2 , 4 ; 
si vero accessit consiliator maleficus 
vis et nequitia quidquid oppugnant ruit 2 , 6 ; 
hoc argumento tuta est hominum tenuitas ; 
magno periclo sunt opes obnoxiae 2 , 7 ; 
delusa ne spes ad querelam reccidat 3 , 18 ; 
ad perniciem solet agi sinceritas 4 , 13 ; 
ita nunc libido pravo f ruitur gaudio 4 , 16 ; 
ad derisum stulta levitas ducitur 5 , 7 ; 
atrocitati mansuetudo est remedium app. 10. 

Sed enim hoc genus loquendi non solum occurrit in fabu- 
larum sententiis, verum etiam in librorum prologis et 
epilogis et in omnibus carminibus in quibus poeta de se 
ipso narrat; haec affero exempla: 

nec aliud quidquam per fabellas quaeritur 
quam corrigatur error ut mortalium 


! ) ita recte Pithou proposuit. 

acuatque sese diligens industria 2 prol; 
omnem querelam submovet felicitas 2 epil ; . 

servitus obnoxia 
quia quae volebat non audebat dicere 
affectus proprios in fabellas transtulit 
calumniamque fetis elusit io cis 3 prol; 
quo iudicare cogitet livor modo 4 , 21 ; 
hunc [libellum] obtrectare si volet malignitas 4 prol; 
nequitia far iter laudat et frugalitas app. 31, 2; 
consulto involvit veritatem antiquitas app. 5, 17. 

Sed etiam in fabulis ipsis abstracta pro concretis saepius 
quam bona ratio admittit posita sunt; neque nos primi 
hanc rem castigamus, quae improbatur ab omnibus viris 
doctis qui observando Phaedri sermoni oppram dederunt, 
quamquam vel aureae aetatis scriptores ab eiusmodi loquendi 
formulis non plane abhorruerunt, tamen Phaedrus in iis 
admittendis nimius erat. 

substantivum abstractum coniunctum est cum adiectivo 
concreto : 

procax libertas civitatem miscuit 1 , 2 , 2 ; 
sed spes fefellit impudentem audaciam 3, 5, 9; 
sed ne religio peccet imprudeus mea 3, 13, 8; 

plus vetustati favet 

invidia mordax quam bonis praesentibus 5 prol.; 
sollers acumen mille causas invenit app. 13, 20. 

substantivum abstractum coniunctum est cum pronomine, 
inprimis possessivo: 

nec hanc repulsam tua sentiret calamitas 1, 3, 16; 
ista nunc me iubet benignitas 
vigilare 1, 23, 7; 

quae pars debetur tuae modestiae 2 , 1 , 8 ; 

frustra adiuvare bonitas nitetur tua 3 epil. 17; 

ne sceptrum mundi raperet nostra audacia app. 2, 11. 

substantivum abstractum coniunctum est cum genetivo 

substantivi pro substantivo concreto coniuncto cum adiectivo : 

gulaeque credens colli longitudinem 1 , 8 , 8 . 

Phaedrus ipse hunc imitatus est versum: 

traxitque ad terram nasi longitudinem app. 3, 16; 
tum demum ingemuit corvi deceptus stupor 1, 13, 12; 
[cum] celeritate pennae vitassent necem 1, 31, 4; 

crurum que mmiarn tenuitatem vituperat 1, 12, 6; 

dictotum sensus ut delectet vanctas 2 prol. 10; 

ambitio namque dissidens mortalium 

aut gratiae subscribit aut . * 3, 10, 56; 

destringit qtiem multarum rerum varietas 3 epil. 3; 

consumet tempotis dilatio 3 epil. 12; 

tanta bonitas est aquae 4, 9, 8; 

quem tibiarum macerat iucunditas 

opsoniorum pretia cui gemitum exprimunt 4; 21, 21; 

viae labores tene7'os ne laedant pedes app. 14, 4; 

quodsi perfidiae se commisisset lupi app. 17, 7. 

substantivum abstraotum positum est pro adiectivo cui 
addas homo, ille vel similia: 

frenumque solvit pristinum licentia 1, 2, 3. 
verum decepta aviditas 1, 4, 5. 
sic totam praedam sola improbitas abstulit 1, 5, 11. 
cedo invidiae 3, 9, 4. 

ferro incubuit quod credulitas strinxerat 3, 10, 33. 
per quem [ignem] verendos excolit pietas deos 4, 11, 10. 
naturae partes veste quas celat pudor 4, 16, 5; cf. 4, 25, 15. 
labare coepit paenitentia 4, 14, 6. 

oro ut imprudentias (= mihi imprudenti) des priinum 

veniam 4, 20, 5. 

quacumque summa tradet luxuriae domum 4, 5, 44. 1 ) 

substantivum abstractum positum esf pro substantivo concreto: 
vitam monere 1 prol. 4 pro homines monere, caelum 
vituperare et caelum fatigare 4, 6 et 4, 21. dulces 
perficit aequalitatis inter plausus nuptias app. 14, 28. 

b) De atKeetivis. 

f) ianfr ante Phaedri tempora multa vocabula adiectiva absolute 
usitata fuerunt quorum numerum auge! ille licentius, recepta 
fuerunt haec adiectiva: 

innocentes 1, 1, 15; indigni 1, 8, 2; ignoti 1, 11, 2; pau- 
peres 1. 15, 2; mortales 1, 20, 2; 5, 5, 1; nati I, 24, 4; 
2, 4, 13; app. 6, 9; locupletes 1, 27, 2; humiles 1, 28, 1; 
1, 30, 1 ; stulti 1, 29, 1 ; potentes 1, 30, 1 ; 2,6, 1 ; rustici 2,8, 12; 


‘) luxuriae est dativus casus=luxuriosis hominibus; nisi malis 
cbnftirigere domum luxuriae, quod tamen minus aptum esse mihi 
videtur quia verbum tradere postulat dativum casum; ceterum etiam 
domus iuxtrriae abstracte positum esset pro domo luxuriosa. 

app. 30, 1 ; meliores 2 epil. 17 ; agrestes 3, 2, 3; posteri 3 prol. 
22; formosi 3, 4, 6; priores 4, 21, 16; antiqui 5, 8, 7; 
impii app. 6, 13; mali app. 6, 15; inermes app. 24, 5. 

non ante Phaedrum inveniuntur: mendaces 1, 17, 1 sub- 
limes 1, 28, 1; simplices 3, 10, 54. 

2) saepius quam apud alios scriptores in Phaedri fabulis inveniuntur 
genetivus dativus ablativus casus: 

venantum 1, 12, 7; mortalium 2 prol. 3; 3, 10,56; impro- 
borum 2, 3, 7; noxiorum 3 epil. 31; superum 5, 6, 5; 
caelitum app. 14, 33 — 

notis 1, 11, 2; ignavis 1, 21, 2; imprudentibus 1, 22, 12; 
stultis J, 23, 1; app. 20, 7; peritis 1, 23, 2; avaris 1, 27, 

1; modestis 2 prol. 15; cupidis 2 prol. 14; posteris 4, 5, 

2; malis 4, 12, 7; 4, 20, 1; improbis 4, 19, 6; superis 
app. 6, 8; miseris app. 6, 11: subdolis app. 6, 13; fortibus 
app. 24, 5 — 

ab improbis 1, 8, 1; a despectis 3, 2, 1; a superis 4, 26, 

3; per superos app. 26, 3. 

3) ut apud alios scriptores, ita etiam apud Phaedrum singularis 
numerus rarius absolute ponitur; haec enumero exempla: 
laniger’) 1, 1, 6; virtutis expers 1, 11, 1; ferus, 1, 12,9; 

1, 21, 8 et saepius; bidens 1 ) 1, 17, 8; inops 1, 24, 1; 
sonipes 1 ) 4, 3, 3; bonus 4, 11, 21 ; rusticus 5, 5, 22 et 29; 
app. 10, 9; app. 26, 5; maleficus 4, 11, 20; app. 17, 5. 
apud ceteros scriptores non inveniuntur ni fallor: potens 

1, 5, 1; 1, 24, 1; repente liberalis 1, 23, 1; usu peritus 
3, 3, 1 ; calvus 5, 3, 1; 5, 6, 1. 

4) nonnunquam adiectivum vel participium pro nomine substantivo 
positum videtur esse; sed facile e sermonis contextu substan- - 
tivum nomen suppleri potest; exempli causa in verbis 1, 2, 
25 corripere coepit singulas supplendum est ranas; ita 
praeterea interpretandos esse puto hos locos: I, 22, 9 
improbam [mustelam]; 2, 2, 10 canos et nigros [capillos]; 

2, 3, 2, malefico [cani]; 2, 4, 17 dolosa [feles]; 3, 10, 36 
insontem [mulierem] ; 3, 19, 22 occupato [seni] ; 3, epil. 23 
innocenti [reo]; 4, 5, 23 lanificae [filiae]; 4, 16, 12 virgi- 
nale [membrum]; app. 13, 21 viduam [feminam]; app. 14, 

2 locuples [iuvenis] et pauper [iuvenis]; app. 14, 6 ditis 


*) cf. Ulbricht de animal, nom. Aesop. pag. 33—42. 



53 


iuvenis]; 1, 11, 6 auritulus [asinus]; 4, 9, 10 barbatus 
caper];*) app. 20, 6 vafer [ursus]. 

saepe apponendum est pronomen: 

1, 2, 28 adflictis [sibi]; 1, 22, 5 supplici [tibi]; I, 30, 10 
proculcatas [nos]; 3, 16, 10 garrulam [illam]; app. 15, 10 
garrulum [eum]. 

5) singularis numerus generis neutrius: 

bonum 1, 2, 29; 3, 1, 5; 5, 4, 12; malum 1, 2, 30; 1, 5, 
10; alienum 1, 4, 1; debitum 3 epil. 19; secretum 
4, 26, 6; verum app. 15, 14; factum app. 8, 6; 13, 27. 
insolitum vero est: proprium 1, 4, 1 pro re sua. 
nonnunquam haec adiectiva coniuncta sunt cum praeposi- 
tionibus: in secretum 3, 10, 11; in sublime 2, 6, 4; in 
serum app. 13, 15; in plano 2, 4, 10; ex occulto app. 21, 4; 
sub divo app. 30, 11. 

6) pluralis numerus generis neutrius: 

bona 3, 10, 37; app. 5, 9; mala 1, 9, 9; 1, 16, 2 saepius; 
vera 5, 2, 9; insolita autem sunt: aranea 2, 8, 23 et viridia 

2, 5, 14. 

7) singularis numerus feminini generis: 
nata 3, 17, 11; laurea 3, 17, 3. 

Plura horum adiectivorum quibus Phaedrus absolute utitur 
apparent in fabularum sententiis quod ex ipsa rei natura 
facilem habet explicatum. 

Si adiectiva coniuncta sunt cum pronominibus, non adiectiva, 
sed pronomina sunt substantiva; ita Phaedrus coniungit 
adiectiva cum pronomine ille: molestus ille 3, 19, 10 simi- 
liaque plura; saepissime hoc ille coniunctum cum adiectivo 
positum est ante orationem rectam: 

illa contra contumax 4, 8, 5; illa contra pessima app. 24, 4; 

tunc ille insolens 1, 11, 12; 

tum maestus ille 4, 4, 10; 

at ille lentus 1, 15, 7; at ille supplex 2, 8, 8; 

cui placidus ille 2, 1, 7. 

etiam cum participiis coniungitur ille : 
at illa praemetuens dolum 1, 16, 4; at illa gaudens pecore 
4, 5, 43; at ille expirans 1, 21, 10; tunc illa inridens 5, 

3, 3; ille indignans 1, 29, 5. 

*) vide quod adnotavit Birt in pag. 42 libelli: Jugendverse und 
Heimatpoesie Vergils. 

cojliungitur adiectivum vel participium etiam cqm pro- 
nomine quidam: 

cum quodam improbo 3, 11, 1; quidam e turba garrulus 
3, 19, 7; quidam dives nobilis 5, 5, 4; quidam senior app. 
8, 22; laceratus quidam 2, 3, 1; litterarum quidam studia 
deditus 4, 23, 19; denique: aliquis prudentior app. 12, 5. 

Nonnunquam in uno versu bina aut plura leguntur adiectiva 
absolute posita, quorum alterum usitatum, alteruni qiipus usi- 
tatum erat; ea igitur adiectiva quae minus usitata sunt defen- 
duntur atque excusantur iis quibuscum sunt coniuncta. ita 
legimus: 

haec res avaris esse conveniens potest 
et qui humiles nati dici locupletes student 1 , 27; 
repente liberalis stultis gratus est 
verum peritis inritos tendit dolos 1, 23; similiaque plura, 
egregium exemplum est in fabula sexta appendicis Perottina^; 
pietatem colite ; vota superis reddite , 
patriam , parentes, natos, castas conmges 
defendite armis, hostem ferro pellite , 
amicos sublevate, miseris parcite, 
bonis favete, subdolis ite obviam, 
delicta vindicate, cohibete impios, 
punite turpi thalamos qui violant stupro, 
malos cavete, nulli nimium credite. 

c)t Phaedrus frequentissime perfectum quod appellatur historicum 
circumscribit verbo coepisse coniuncto cum infinitivo ; sic dixit 

tum misit illis hydrum qui dente aspero corripere coepit 
singulos 1 , 2, 25; quae constructio apud Petronium quoque 
innumerabilibus locis observatur ; neque abhorret a genere 
loquendi narrationibus accommodato. 



CONCLUSIO, 


His absolutis upstra intersit oratione perpetua iterare 
quae de Phaedro iudicavimus,. 

maximi est momenti in iudieando seriptorum sermone, et 
quo tempore nati sint et quo loco; itaque hanc primam 
condicionem ne neglegamus in nostra materia, 
quia Phaedrus vixit ea aetate, qua sermo cottidianus magis 
magisque in deterius lahi coepit, nobis non improvisum 
neque inopinatum est apud eum non paucas locutiones inve- 
niri aut minus receptas aut adeo inauditas; neque miramur 
quod apud eundem occurrunt imitationes eorum poetarum 

qui ante eum floruerunt. 

idem pro ordine humili in quo collocatus erat cottidiani 
sermonis peritus fuit; attamen ille, qui vixit tempore 
oulfissimo, non erat ignarus elegantioris sermonis ut libertus 
Augusti. 

oeterum fundamentum Phaedri sermonis esse orationem 
prosam vidimus, nam plurima vocabula sumpta sunt e 
pedestrium scriptorum sermone, praecipue ex eis orationis, 
regionibus, quae vitantur a poetis ut rusticorum venatorum 
iudicum civium, quam quidem laudamus sermonis tenui- 
tatem atque mediocritatem quae magis eo» veniat fabularum 
generi quam stilus sublimis; non autem negamus hanc 
Phaedri simplicitatem nonnuRquam propinquam esse 
ieiunitati atque exilitati, porro laudanda sane est dic- 
tionis perspicuitas et omissa illa orationis affectatio quae 
illis temporibus vigebat; attamen aliquoties orario impe- 
dita est verborum ambagibus, ibique obscura et no» 
satis vivida esse dicenda est, 

iam vero Phaedri sermo nonnunquam e siro p licitato 
quam postulabat ipsa fabularum naturo assurgit ad elegan- 
tiam. laudandam inprimis diximus brevitatem et ver- 
borum et rerum, quae apte cor venit ad fabularum genus , 
praeterea in numero virtutum habenda est varietas, quam ut 
assequeretur in eadem fabula verba quae idem significant cal- 
lide variat atque commufat. porro animalium, nominibus ap- 
posita addebat ille, in quibus et i$6is cura varietatem' 

tum elegantiam, huc referendae sunt etiam translationes ver- 
borum quae poetarum propriae sunt, ad stilum elatiorem certe 
pertinent etiam adiectiva ornantia quae frequentissime inveni- 
untur in his fabulis, non neglegendae sunt nonnullae voces et 
compositiones verborum poeticae, denique observatur hanc 
dictionis elegantiam interdum etiam per totos versus quin 
etiam fabulas extendi. 

quas virtutes sermonis quamquam laudamus, tamen ne 
silentio praetereamus vitia quae ex ipsis virtutibus 
exorta sunt; nam nimia brevitate interdum nocuit per- 
spicuitati, varietas illa in primis tantum invenitur libris, 
appositorum et translationum elegantia aliunde assumpta 
est, adiectiva ornantia usu trita sunt, denique etiam voces 
poeticae, quae dispersae sunt inter orationem quasi solu- 
tam, apud poetas priores saepissime occurrunt, parva igitur 
est Phaedrus inventionis felicitate praeditus, immo vero 
etiam probabititer exposuisse nobis videmur apertam esse 
poetarum singularium imitationem, comicorum, tragicorum, 
Publilii Syri, Vergilii, Horatii, Ovidii. 

cognovimus ex altera parte Phaedri sermonis funda- 
mentum esse orationem prosam, ex altera Phaedrum multa 
assumpsisse, ut sermonem ornaret et elegantiorem red- 
deret. itaque Phaedri stilus non unus neque purus est, 
sed mixtus ut et Livii et ut Phaedri aequalium, qui colores 
poeticos appingebant orationi prosae; sed Livium hoc 
decebat, Phaedrum dedecebat, quia hoc loquendi genus non 
convenit fabularum »per humum repentium * naturae. 

Phaedrus adhibet multas voces et locutiones, quae ante 
eum usu receptae non sunt, immo vero nonnullas quae 
apud eum primum occurrere videntur; quod vel inde intel- 
legi potest quia saepenumero res memorat a memoria 
litterarum alienas, fieri tamen potest ut non paucae 
hoc loco fortasse falso a me enumeratae sint, insuper 
quaeritur num haec vocabula a Phaedro ipso re vera 
sint inventa ; utcumque res se habet, non est neglegendum 
omnes voces quas novavit secundum leges linguae Latinae 
formatas esse, neque miramur quod nonnullae locutiones 
simillimae sunt locutionibus aetatis mediae, quia sumptae 
illae a Phaedro videntur esse ex humiliore praecipue plebis 
sermone, ex quo ortus est ex parte sermo quoque Lati- 
nus aevi medii. 

quid denique mirum in scriptore Latinitatis labentis quod 
tot vocabula Graeca admisit? 

porro humilis fit Phaedri sermo eo quod adhibuit saepius 
abstracta pro concretis ; nec tamen maie quadrat hic usus et ad 
sermonis brevitatem et ad fabularum naturam 

saepius denique quam apud alios scriptores nomina adiectiva 
absolute posita sunt; itaque in eorum numero non pauca inso- 
lita inveniuntur. 

Haec sunt quae mihi gravissima videntur esse et maxime 
memorabilia in Phaedri sermone, quod meum iudicium si 
comparas cum aliorum sententiis intelleges hoc me curasse 
ut aequius de Phaedro iudicare incipiamus. 





Vita 


Natus sum Hans von Sassen Remscheidensis Borussus prid. 
Non. April. a. 1885 in oppido ad Moldam sito quod Duben nominatur 
patre Otto matre Maria e gente von Eickstedt. Fidem confiteor 
evangelicam. 

Primis litterarum elementis in schola Remscheidensi instructus 
tres annos frequentavi scholam quam vocant Gewerbeschule. Inde 
a tertia classe discipulus fui scholae Portensis, a secunda classe gymna- 
sii Friedbergensis. 

Maturitatis examine superato a. 1905 Marpurgum me contuli, 
ubi studiosis litterarum antiquarum ad scriptus sum. Postquam duo 
semestria Marpurgi versatus sum ad universitatem Berolinensem 
migravi, ubi per duo semestria philologiae operam dedi. Denique 
ad studia perficienda Marpurgum reverti. Hic ego examen rigorosum 
superavi a. d. VI. Kal. Mart. a. 1910. Usque ad diem promotionis Monaci 
versatus sum. 

Docuerunt me viri doctissimi Marpurgenses : Birt, Cohen, Elster, 
Kalbfleisch, Maass, Menzer, Natorp, v. Sybel, Thiele, Thumb, Wrede; 
Berolinenses: Breysig, Kekule v. Stradonitz, R. M. Meyer, Riehl, 
Roethe, Er. Schmidt, v. Wilamovitz, Woelfllin, Zimmermann. 

Proseminario philologo academiae Marpurgensis per tria, semi- 
nario per duo semestria interfui. 

Quibus omnibus viris doctis gratias ago debitas, maximas autem 
Theodoro Birt, qui ad hanc materiam tractandam me invitaverit 
ac semper et consilio et opera me adiuverit. 

